Σάκιτς: Δυνατή ομάδα στην επίθεσή της ο Παναθηναϊκός - overfm.gr\nΣάκιτς: Δυνατή ομάδα στην επίθεσή της ο Παναθηναϊκός\n03/10 16:25 03/10 16:03\nΟ 30χρονος μπακ του Άρη Μάνουελ Σάκιτς δήλωσε ότι ένα από τα δυνατά σημεία που έχει η ομάδα του Παναθηναϊκού είναι το κομμάτι της επίθεσης κάτι που θα πρέπει να προσέξει η ομάδα της Θεσσαλονίκης όπως έκανε γνωστό στις δηλώσεις του.\nΠαράλληλα ο Αυστριακός στον αγώνα της Κυριακής θα φορέσει ειδικό νάρθηκα λέγοντας ότι στην αρχή ότι θα το ως έννοια στο μυαλό αλλά στην συνέχεια θα προσπαθήσει να το ξεχάσει έτσι ώστε να παίξει φυσιολογικά.\nΓια τον τραυματισμό του: «Η επέμβαση στο δάχτυλο του χεριού μου έγινε πριν από μία εβδομάδα, προπονούμαι κανονικά μία εβδομάδα με το χέρι δεμένο, το έχω συνηθίσει, το συνηθίζω, οπότε είμαι εντάξει, μπορώ να παίξω».\nΓια τον εαυτό του: «Από τα πρώτα παιχνίδια δεν είμαι ικανοποιημένος και τόσο πολύ αλλά, εντάξει, είναι μια καινούρια ομάδα, νέοι παίκτες, νέα πόλη, πρέπει να συνηθίσω σε όλα. Τώρα νιώθω πολύ άνετα, στο τελευταίο μου παιχνίδι έδειξα πράγματα, κέρδισα σχεδόν όλες τις μονομαχίες στην άμυνα βοήθησα και επιθετικά, μπορώ και καλύτερα, νιώθω πιο άνετα και πιστεύω ότι θα πάω καλύτερα».\nΓια το αν θα του είναι εύκολο να παίξει με το χέρι δεμένο: «Στην αρχή θα το έχω στο μυαλό μου αλλά όσο περνάει η ώρα του παιχνιδιού θα το ξεχάσω και θα παίξω φυσιολογικά. Σίγουρα δεν μπορώ να βάζω το χέρι μου στο έδαφος αλλά εντάξει…».\nΓια τον νέο τεχνικό, Ακη Μάντζιο: «Οι πρώτες ημέρες είναι καλές, οι προπονήσεις είναι δυνατές αλλά νομίζω ότι το χρειαζόμασταν. Είναι ένας καλός προπονητής, αυστηρός, κάνει καλή ανάλυση των αντιπάλων μας κάτι το οποίο είναι πολύ σημαντικό. Είναι καλά».\nΓια το παιχνίδι με τον Παναθηναϊκό: «Πάντα είναι δύσκολο εναντίον του Παναθηναϊκού. Είναι δυνατή ομάδα στην επίθεσή της. Οι παίκτες της μεσαίας γραμμής είναι δυνατοί και κάθε χρόνο βελτιώνονται. Δεν θα είναι εύκολο αλλά έχουμε καλή ευκαιρία να πάρουμε τους τρεις βαθμούς. Πρέπει να επικεντρωθούμε στο δικό μας παιχνίδι και να μην είμαστε τόσο επικεντρωμένοι στο παιχνίδι του αντιπάλου. Κι αυτό γιατί είμαστε πολύ δυνατή ομάδα, με καλούς παίκτες και καλούς με την μπάλα. Πρέπει να έχουμε την κατοχή της μπάλας και να πάρουμε το παιχνίδι στα χέρια μας».\nΓια τον Γιάννη Φετφατζίδη: «Είμαι χαρούμενος που έπαιξα μαζί του γιατί πάντα άκουγα πόσο καλός παίκτης είναι και τώρα το είδα κι εγώ. Είναι και πολύ καλός χαρακτήρας, έκανε ένα καινούριο βήμα. Σίγουρα θα μας λείψει στην ομάδα, είναι καλό πάντως για αυτόν»\nΣτην αποστολή του Άρη ο Ματέο Γκαρσία\nΑνακοινώθηκε ο Τιάγκο Σίλβα


Η λογοτεχνία ως θεραπεία και ταξίδι | Η ΚΑΘΗΜΕΡΙΝΗ\nTo ιστορικό βιβλιοπωλείο «Libarairie des Colonnes» υπήρξε, ίσως, το πιο σημαντικό πολιτιστικό κέντρο του Μαρακές στις αρχές του 20ού αιώνα.\n19 Αυγούστου, 2018 19.08.2018 • 12:09\n«Τα βιβλία καθαρίζουν το μυαλό και το αίμα, αναχαιτίζουν τη γοητεία του κενού και τη δυσθυμία. Είναι μια θεραπευτική πρακτική που οι αρχαίοι Ελληνες γνώριζαν εδώ και χιλιάδες χρόνια και την ασκούσαν στις βιβλιοθήκες τους». Το απόσπασμα προέρχεται από τη «Χαμένη Αναγνώστρια» του Ιταλού Φάμπιο Στάσι, ενός πραγματικού βιβλιοδίφη που εκτός από συγγραφέας του συγκεκριμένου βιβλίου, είναι υπεύθυνος λογοτεχνίας σε εκδοτικό οίκο και ταυτόχρονα εργάζεται σε πανεπιστημιακή βιβλιοθήκη της Ρώμης. Αφού λοιπόν ο συγγραφέας πιστεύει ότι τα βιβλία είναι φάρμακα, μπορεί να δώσει στον ήρωά του έναν παράξενο επαγγελματικό προσανατολισμό: ο Βίντσε Κόρσο, άνεργος εκπαιδευτικός, αποφασίζει να βιοποριστεί μέσω της βιβλιοθεραπείας. Αυτός ο γοητευτικός λογοτεχνικός χαρακτήρας, που μετά πολλά χρόνια ταλαιπωρίας ως αναπληρωτής καθηγητής φιλολογίας στη μέση εκπαίδευση αναγκάζεται να ψάξει για νέο επάγγελμα, πατάει με το ένα του πόδι στην πραγματικότητα και ταλαιπωρείται από την οικονομική και την προσωπική του κρίση. Με το άλλο του πόδι, όμως, βρίσκεται στα σύννεφα, «επιδιορθώνοντας» την καθημερινότητα με τη βοήθεια της τέχνης και της λογοτεχνίας.\n«Εβγαλα ένα τσιγάρο από ένα τελευταίο τσαλακωμένο πακέτο και το άναψα. Ηταν τα ίδια τσιγάρα με αυτά που κάπνιζε ο Ζεράρ Ντεπαρντιέ, και με εκείνα που είχε πάντα στην τσέπη του ο Αλμπέρ Καμύ», γράφει ο Στάσι, και είναι απίστευτο πόσα πράγματα γνωρίζει ήρωάς του για τα βιβλία και τους συγγραφείς. Δεν είναι μόνον φράσεις και μυθιστορηματικά πρόσωπα αυτά που ανακαλεί ο Κόρσο. Θυμάται επίσης τις διαστάσεις κάθε βιβλίου, το χρώμα του εξωφύλλου τη γραμματοσειρά στη ράχη. Η δυνατή του μνήμη, που θυμίζει τον περίφημο «Φούνες τον μνήμονα» του Χόρχε Λουί Μπόρχες, τον βοηθά εντέλει να λύσει το μυστήριο μιας εξαφάνισης. Μήπως η μανιώδης αναγνώστρια είναι εντέλει νεκρή;\nΠαρ’ όλα αυτά, ετούτο δεν είναι ένα βιβλίο δράσης, μολονότι η πλοκή του γίνεται προς το τέλος περιπετειώδης. Το πιο δυνατό του σημείο είναι ο ρομαντικός του πρωταγωνιστής, και ο τρόπος του να κάνει τη λογοτεχνία συμπρωταγωνίστρια και συμβία του. Την ίδια ικανότητα έχει το δοκίμιο του Χόρχε Καριόν «Βιβλιοπωλεία», που διεγείρει τη φαντασία σαν μυθοπλασία πρώτης γραμμής. Ο 42χρονος μανιώδης αναγνώστης Καριόν, καθηγητής σύγχρονης λογοτεχνίας στο πανεπιστήμιο της Βαρκελώνης κάνει εδώ μια περιδιάβαση στα μυθικά βιβλιοπωλεία του πλανήτη, και είναι να απορεί κανείς πότε πρόλαβε και γνώρισε όλα αυτά που αναφέρει στο εξαιρετικά τεκμηριωμένο βιβλίο του. Αυτή η περιήγηση στους «ιερούς» τόπους του Καριόν, μοιάζει με ένα ταξίδι στον χωροχρόνο. Διατρέχοντας τις ηπείρους μπαινοβγαίνουμε σε εμβληματικά βιβλιοπωλεία –σημεία αναφοράς της γενιάς που τα έθρεψε–, και από εκεί σε μικρές, μυστικές αίθουσες που γνωρίζουν μόνον λίγοι και μυημένοι. Από την αρχαία Ρώμη ώς μποέμ στέκια του 20ού αιώνα και τα εικονικά βιβλιοπωλεία του μέλλοντος, και από τη σκόνη που χώνεται ανάμεσα στα φύλλα ώς την ανάλυση της προσωπικότητας των βιβλιοπωλών, εδώ βρίσκεται ό,τι αφορά το βιβλίο. Αυτός ο διαφορετικός χάρτης του κόσμου είναι σαν τον μίτο της Αριάδνης μέσα στον μυθολογικό λαβύρινθο της γνώσης.\nΕίναι προφανές ότι αυτά τα δύο βιβλία αλληλοσυμπληρώνονται. Ο βιβλιοθεραπευτής Βίντσε Κόρσο της «Χαμένης Αναγνώστριας» θα πρότεινε σίγουρα σε κάποιον από τους πελάτες του να διαβάσει τα «Βιβλιοπωλεία» για να του προσφέρει ένα μαγικό και παρηγορητικό ταξίδι του νου. Ή για να τον παρακινήσει σε μια αναχώρηση, με σκοπό να δημιουργήσει τη δική του πολιτιστική γεωγραφία του κόσμου. Επίσης φαντάζομαι ότι με πολλή χαρά ο Ισπανός καθηγητής Χορχέ Καριόν θα έπαιρνε μαζί του τον Ιταλό συγγραφέα και βιβλιοθηκάριο Φάμπιο Στάσι στην επόμενη εξόρμησή του, ώστε να μπορούν να μοιραστούν τα βιβλιοφιλικά τους πάθη. Τα έργα τους, πάντως, είναι ο ιδανικός συνδυασμός για τους αναγνώστες που δεν αγαπούν απλώς τις καλογραμμένες ιστορίες, αλλά ζουν μέσα σε αυτές και κατοικούν στον τεράστιο κόσμο της παγκόσμιας λογοτεχνίας.


Προγνωστικά Σούπερλιγκ 24η αγωνιστική 2015 – 2016 - Bethome.gr\nBethome Αναλύσεις Πάμε Στοίχημα Προγνωστικά Σούπερλιγκ 24η αγωνιστική 2015 – 2016\nΠρογνωστικά Σούπερλιγκ 24η αγωνιστική 2015 – 2016\nΚρίσιμη η 24η αγωνιστική που ξεκινά το Σάββατο (27/02) για τη Σούπερλιγκ, στο πρόγραμμα της οποίας περιλαμβάνονται αναμετρήσεις που αναμένεται να καθορίσουν πολλά. Τα βλέμματα μαγνητίζουν τα δύο ντέρμπι ΠΑΟΚ – Αστέρας Τρίπολης (27/02) και ΑΕΚ – Παναθηναϊκός (28/02).\nΚαλλονή – Πλατανιάς (27/02, 15:00): Δεκαεφτά πόντοι χωρίζουν τις δύο ομάδες, με την Καλλονή να βρίσκεται στην τελευταία θέση και να μην έχει ελπίδες παραμονής. Στο -12 οι νησιώτες απ’ τη γραμμή της σωτηρίας, παρόλα αυτά τελευταία κάνουν σχετικά καλές εμφανίσεις, μάλλον αδικούνται απ’ τα αποτελέσματα. Πλέον παίζουν επιθετικά, το ίδιο και ο Πλατανιάς που είναι άνετος βαθμολογικά, λογική επιλογή το G/G, ενδεχομένως και το Over 2,5 για όσους θέλουν να ρισκάρουν περισσότερο.\nΠαναιτωλικός – Ξάνθη (27/02, 17:15): Απ’ τα πιο αμφίρροπα παιχνίδια της αγωνιστικής, ανάμεσα σε δύο φορμαρισμένες ομάδες, που χωρίζονται από μόλις έναν πόντο στην κατάταξη. Στο -5 απ’ την πεντάδα ο Παναιτωλικός, προέρχεται από τέσσερις σερί εντός έδρας νίκες, την ίδια στιγμή που η Ξάνθη «τρέχει» αήττητο σερί τεσσάρων αγωνιστικών (3-1-0), όπου μάλιστα δε δέχτηκε γκολ και είναι μια απ’ τις κορυφαίες εκτός έδρας ομάδες της Σούπερλιγκ. Βολική μας φαίνεται η ισοπαλία.\nΠΑΟΚ – Αστέρας Τρίπολης (27/02, 19:30): Έβγαλε αντίδραση ο ΠΑΟΚ κόντρα στον Παναθηναϊκό εκτός έδρας την περασμένη εβδομάδα, το τελικό 2-2 κρίθηκε ικανοποιητικό για τον ελλιπή δικέφαλο. Υποδέχεται τον Αστέρα Τρίπολης σ’ ένα κρίσιμο παιχνίδι, με τους Αρκάδες να βρίσκονται στο -2 απ’ τους Θεσσαλονικείς, αλλά να μην πατούν καλά στα πόδια τους, ειδικά εκτός έδρας. Ωστόσο, κόντρα σ’ αυτή την αστεία άμυνα του ΠΑΟΚ, όλοι βγάζουν τουλάχιστον ένα γκολ.\nΠρογνωστικό: G/G (2.15 @ Betshop)\nΟλυμπιακός – Βέροια (28/02, 15:00): Δε χωρούν πολλά λόγια σ’ ένα τέτοιο ζευγάρι. Παίζει η κορυφαία ομάδα στην Ελλάδα, που «ξέσπασε» κόντρα στον Ατρόμητο την περασμένη εβδομάδα (4-0), εναντίον της Βέροιας, μιας ομάδας με συγκεκριμένες και πολύ «χτυπητές» επιθετικές αδυναμίες. Εύκολος άσσος, το πιθανότερο χωρίς να δεχτεί γκολ ο Ολυμπιακός.\nΠρογνωστικό: Άσσος χωρίς να δεχτεί γκολ (1.65 @ Magicbet)\nΠανιώνιος – Λεβαδειακός (28/02, 17:15): «Αφεντικό» είναι ο Πανιώνιος όταν παίζει εντός έδρας κόντρα σε ομάδες του διαμετρήματος του Λεβαδειακού. Ωστόσο, οι Βοιωτοί είναι σκληρό «καρύδι» και μπορεί να μη διανύουν καλή περίοδο, ωστόσο με δεδομένη τη σχεδόν βέβαιη παραμονή, από εδώ και πέρα θα παίξουν πιο ελεύθερα. Πιστεύουμε ότι μπορούν να αντέξουν στο ημίχρονο, κάτι που έχουν κάνει πολλές φορές στα πρόσφατα εκτός έδρας ματς.\nΠρογνωστικό: Χ ημίχρονο (1.90 @ Interwetten)\nΠανθρακικός – ΠΑΣ Γιάννινα (28/02, 17:15): Αδικείται απ’ την ήττα στην Ξάνθη ο Πανθρακικός, που έκανε μια απ’ τις καλύτερες φετινές εμφανίσεις του, αλλά δε βρήκε δίχτυα. Στον αντίποδα, ο ΠΑΣ Γιάννινα έδειξε ότι έχει σφυγμό με το εκτός έδρας 0-0 εναντίον του Αστέρα Τρίπολης, το πρώτο θετικό αποτέλεσμα έπειτα από τρεις σερί ήττες. Θα πάμε με το κίνητρο και θα επιλέξουμε τη νίκη των γηπεδούχων.\nΠρογνωστικό: Άσσος (2.40 @ Expekt)\nΑΕΚ – Παναθηναϊκός (28/02, 19:30): Αναλλοίωτη έμεινε η κατάσταση στην τετράδα για τους «μεγάλους», αφού ΑΕΚ, Παναθηναϊκός και ΠΑΟΚ πήραν από ένα πόντο την περασμένη εβδομάδα. Η «ένωση» δε θα «χαλαστεί» αν και σήμερα δε χάσει, αφού έχει το +4 απ’ τους πράσινους, οι οποίοι είναι αυτοί που καλούνται να επιτεθούν. Περιμένουμε πολύ «κλειστό» παιχνίδι, όπως αυτό του πρώτου γύρου (0-0) και όποιος βάλει το γκολ να κερδίσει.\nΠρογνωστικό: 0-1 Goal (2.63 @ Stoiximan)\nΑτρόμητος – Ηρακλής (29/02, 19:30): Δύο απ’ τις πιο «σφιχτές» ομάδες των τελευταίων αγωνιστικών είναι Ατρόμητος και Ηρακλής, θα δώσουν ένα αμφίρροπο μεταξύ τους παιχνίδι. Πολύ δύσκολα δέχεται γκολ ο «γηραιός», το ίδιο και οι Περιστεριώτες, οι οποίοι χρειάζονται πολλές τελικές για να βγάλουν γκολ. Δίνουμε προβάδισμα στη νίκη των γηπεδούχων, αλλά δε θα ήταν λάθος να κάνετε κάλυψη με τη λογική ισοπαλία, αποτέλεσμα που άλλωστε εμφανίζεται συχνά και στις δύο ομάδες.\nΠρογνωστικό: Άσσος (1.80 @ Goalbet)


Η εταιρεία DAUWIN® από τη σύστασή της το 1989 έως σήμερα έχει κατασκευάσει κουφώματα ξύλινα, συνθετικά και αλουμινίου σε περισσότερες από 12.000 κατοικίες. Παράλληλα αναμετράται συνεχώς:\nΜε νέα έργα.\nΜε νέες προκλήσεις ως προς την ποιότητα κατασκευής και την επίτευξη των στόχων.\nΕπίσης, θέτει ως πρώτη προτεραιότητα τη μέγιστη ικανοποίηση του πελάτη.\nΠού τοποθετούμε κουφώματα DAUWIN® και πώς σχεδιάζει η εταιρεία μας;\nΤα κουφώματα της εταιρείας μας κοσμούν:\nΚτίρια γραφείων και κατοικιών, σε αστικά κέντρα.\nΕξοχικές κατοικίες στο βουνό ή στη θάλασσα ή σε τοπία που συνδυάζουν το πράσινο με το γαλάζιο.\nΗ εταιρεία DAUWIN® :\nΣυζητά με τους πελάτες της.\nΠροτείνει σχεδιαστικές λύσεις και υλικά που αρμόζουν στην κάθε περίσταση.\nΚατασκευάζει και συνθέτει σύμφωνα με όλες τις διεθνείς προδιαγραφές και τους πλέον σύγχρονους κανόνες που διέπουν τον απαιτητικό χώρο των κουφωμάτων.\nΤέλος τοποθετεί, με γνώση, εμπειρία και επαγγελματισμό, τα κουφώματα επιβλέποντας και ελέγχοντας την όλη διαδικασία έως την ολοκλήρωση και παράδοση του έργου.\nΈργα τοποθέτησης κουφωμάτων, ξύλινων, συνθετικών και αλουμινίου\nΕνδεικτικά δείτε τα επόμενα ολοκληρωμένα έργα τοποθέτησης κουφωμάτων τόσο ξύλινων όσο και συνθετικών και αλουμινίου.\nΠολυτελής κατοικία - Τοποθέτηση κουφωμάτων στη Μύκονο\nΈργο της εταιρείας DAUWIN® , που αφορά την προμήθεια και εγκατάσταση με ξύλινα κουφώματα DAUWIN® σε πολυτελή κατοικία στη Μύκονο .\nAlunia Incognito Suites - Κουφώματα στη Σαντορίνη\nΈργο της εταιρείας DAUWIN® , με ξύλινα κουφώματα στο πολυτελές Alunia Incognito Suites στη Σαντορίνη.\nEsperos Palace Luxury & Spa Hotel - Κουφώματα αλουμινίου στην Καστοριά\nΈργο της εταιρείας DAUWIN® ΠΑΠΑΒΑΣΙΛΕΙΟΥ , που αφορά την προμήθεια και εγκατάσταση με κουφώματα αλουμινίου DAUWIN®, στην πολυτελή ξενοδοχειακή μονάδα Esperos Palace Luxury & Spa Hotel , στην Καστοριά.\nHermes Suites - Κουφώματα στην Άνδρο\nΈργο της εταιρείας, DAUWIN® , που αφορά την προμήθεια και εγκατάσταση με ξύλινα κουφώματα σε ξυλεία Dark Red Meranti σε χρώμα ξύλου, στο πολυτελές Hermes Suites στο Μπατσί της Άνδρου.\nManzari Furs - Κουφώματα αλουμινίου στην Καστοριά\nΠέτρινη κατοικία - Ξύλινα κουφώματα στην Αρκαδία\nΈργο της εταιρείας DAUWIN® , που αφορά την προμήθεια και εγκατάσταση με ξύλινα κουφώματα DAUWIN® , σε πέτρινη κατοικία στην περιοχή Δημητσάνα Αρκαδίας.\nΠολυτελείς κατοικίες - Ξύλινα κουφώματα στη Σαντορίνη\nΈργο της εταιρείας DAUWIN® , που αφορά την προμήθεια και εγκατάσταση με ξύλινα κουφώματα DAUWIN® σε δυο πολυτελείς κατοικίες στη Σαντορίνη .\nΔιατηρητέα κατοικία - Κουφώματα στη Μάνη


Πως θα αποκαταστήσω ένα δόντι χωρίς να καταστρέψω τα διπλανά; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Οδοντιατρική / Πως θα αποκαταστήσω ένα δόντι χωρίς να καταστρέψω τα διπλανά;\nΠως θα αποκαταστήσω ένα δόντι χωρίς να καταστρέψω τα διπλανά;\nΜάρτιος 14, 2014 Οδοντιατρική\nΘα ήθελα να σας ρωτήσω τι μπορώ να κάνω για να αποκαταστήσω ένα δόντι που έχασα χωρίς να καταστρέψω τα διπλανά δόντια.\nΤΗΝ ΑΠΑΝΤΗΣΗ ΔΙΝΕΙ η κ. Κουντούρη Φωτεινή, Χειρούργος οδοντίατρος\nΗ αποκατάσταση της έλλειψης δοντιών στην σύγχρονη οδοντιατρική μπορεί να γίνει με την χρήση οδοντικών εμφυτευμάτων, έτσι ώστε να μην χρειαστεί να χρησιμοποιηθούν τα γειτονικά δόντια.\nΕιδικά στην έλλειψη ενός δοντιού ενδείκνυται η χρήση οδοντικού εμφυτεύματος γιατί με αυτόν τον τρόπο αποφεύγουμε το τρόχισμα των γειτονικών δοντιών για την κατασκευή γεφυρώματος και την επιβάρυνση των οδοντικών ιστών.\nΤοποθετούμε ένα εμφύτευμα στην προς αποκατάσταση περιοχή και αφού παρέλθει ο απαιτούμενος χρόνος για την οστεοενσωμάτωση εφαρμόζουμε την προσθετική και ολοκληρώνεται η θεραπεία.\nΗ χρήση εμφυτευμάτων έχει τα πλεονεκτήματα της διατήρησης της αρχικής κατάστασης των παράπλευρων δοντιών καθώς και μεγαλύτερη χρονική διάρκεια του αποτελέσματος της θεραπείας.


Αγαπώ την Ελλάδα και λέω την αλήθεια\nΑγαπώ την Ελλάδα και λέω την αλήθεια. Αλήθειες για την πατρίδα μας, που οι σκοτεινές δυνάμεις όχι μόνο δεν θέλουν να λέγονται, αλλά θέλουν να μας αλλάξουν και την ιστορία μας. Τα ιστορικά όμως στοιχεία είναι αδιάσειστα, που δυστυχώς εμείς δεν διαβάζουμε και δεχόμαστε κάθε λογής ιδεοληψία. Πόσοι από εμάς τους Έλληνες έχουν διαβάσει το τι είπαν οι Ήρωες του 1821; Πόσοι από εμάς τους Έλληνες έχουμε διαβάσει τα απομνημονεύματα του Θεόδωρου Κολοκοτρώνη;\nΠώς είναι δυνατόν οι εχθροί που πολεμούν την Εκκλησία μας, να μιλούν για τυχαίο γεγονός, το ότι η εθνική μας εορτή συμπίπτει με την εορτή του Ευαγγελισμού της Θεοτόκου που είναι 25 Μαρτίου; Μάλλον όλοι αυτοί ή δεν θέλουν να γνωρίζουν τι είπε ο Θεόδωρος Κολοκοτρώνης ή κάνουν τα στραβά μάτια μπροστά στην ιστορία της πατρίδος μας, δεχόμενοι εντολές.\nΠώς είναι δυνατόν οι εχθροί που πολεμούν την Εκκλησία μας, να μιλούν ότι ο χριστιανισμός κατέστρεψε τους ναούς. Μήπως οι εχθροί της πίστεώς μας, που είναι όργανα του διαφωτισμού και των σκοτεινών δυνάμεων εσκεμμένα παραποιούν την αλήθεια; Οι ίδιοι κύκλοι είναι αυτοί που επιθυμούν το χωρισμό κράτους και εκκλησίας, χωρίς όμως να υπολογίζουν το ότι οι πολιτικοί της χώρας μας δεν επιθυμούν χωρισμό.\nΌταν ο άγιος Χριστόφορος ο Παπουλάκος, ο άγιος Κοσμάς ο Αιτωλός, ο άγιος Εφραίμ ο Κατουνακιώτης, ο Κοσμάς Φλαμιάτος και πολλοί άλλοι μιλούσαν για τα ΑΘΕΑ ΓΡΑΜΜΑΤΑ του διαφωτισμού και της δύσης, ότι θα καταστρέψουν την Ελλάδα, κανείς δεν έδινε σημασία.\nΤίποτα δεν είναι τυχαίο σε αυτό τον τόπο, διότι πολύ απλά δεν υπάρχει τύχη αλλά πρόνοια Θεού και η ευλογία του Θεού δεν έχει αφήσει αυτόν τον τόπο και ούτε θα τον αφήσει, αρκεί να ζούμε στα χνάρια των προγόνων και Ηρώων μας, που πολεμούσαν για την πίστη του Χριστού την αγία και της πατρίδος την ελευθερία. Πρώτα υπέρ πίστεως και έπειτα υπέρ πατρίδος. Όταν αγωνιζόμαστε στη ζωή μας πρώτα για το θέλημα του Θεού, τότε όλα τα υπόλοιπα θα τα ευλογεί ο Θεός.\n"ΑΓΑΠΩ ΤΗΝ ΕΛΛΑΔΑ ΚΑΙ ΛΕΩ ΤΗΝ ΑΛΗΘΕΙΑ"\nΗ ομιλία πραγματοποιήθηκε στο Ιερό Ησυχαστήριο Αγίων Αυγουστίνου Ιππώνος και Σεραφείμ του Σαρώφ Τρικόρφου Φωκίδος την Τετάρτη 24 Μαρτίου 2021.\nΠου είναι το μυαλό μου,Που τρέχει ο νους μου,οι σκέψεις του νους μας,όλα είναι στο μυαλό,που τρέχει ο λογισμός μου,που είναι η καρδία μου,εκκλησία,θεός,παγίδα του διαβόλου,βίοι Αγίων,λογισμός,λογισμοί,πονηρός,διάβολος,προβλήματα,ομιλία,πνευματική ζωή,Άγιος,Χριστός,αγάπη,βασιλεία των ουρανών,


«Παγώνουν» τα μεταπτυχιακά στα πανεπιστήμια - Newpost.gr\nΔημοσίευση 13 Μαρτίου 2015, 12:26 / Ανανεώθηκε 13 Μαρτίου 2015, 15:40 «Παγώνουν» τα μεταπτυχιακά στα πανεπιστήμια - Τι αλλάζει\nΣτον «πάγο» έχουν μπει το τελευταίο διάστημα τα μεταπτυχιακά προγράμματα σπουδών στα πανεπιστήμια, καθώς το υπουργείο Παιδείας εξετάζει την αλλαγή του πλαισίου λειτουργίας με βασικό άξονα την επιβολή ή όχι διδάκτρων.\nΕίναι χαρακτηριστικό πως το τελευταίο διάστημα έχει αναβληθεί η έναρξη πέντε μεταπτυχιακών προγραμμάτων, αφού τα πανεπιστήμια αναμένουν τις επίσημες ανακοινώσεις του υπουργείου.\nΜπαλτάς: «Όχι» στα δίδακτρα\nΣτις 14 Φεβρουαρίου, ο υπουργός Παιδείας, Αριστείδης Μπαλτάς, μετέχοντας στη Σύνοδο των Πρυτάνεων είχε αναφέρει πως για τα μεταπτυχιακά προγράμματα, για ιδεολογικούς λόγους, δεν πρέπει να καταβάλλονται δίδακτρα.\nΩστόσο, λόγω της αντίδρασης των πρυτάνεων, το υπουργείο Παιδείας, όπως αναφέρει η Καθημερινή, φαίνεται να εξετάζει μια πιο συμβιβαστική λύση, η οποία όμως δεν θα προδίδει τις προθέσεις της κυβέρνησης.\nΣύμφωνα με πληροφορίες, πιο πιθανό είναι να γίνει η αξιολόγηση όλων των μεταπτυχιακών προγραμμάτων και ύστερα να καθοριστούν κριτήρια, βάσει των οποίων ένα μεταπτυχιακό πρόγραμμα θα μπορεί να έχει δίδακτρα. Αξίζει να σημειωθεί πως για το 2014-2015, το υπουργείο Παιδείας χρηματοδότησε συνολικά 230 μεταπτυχιακά προγράμματα στα πανεπιστημιακά ιδρύματα της χώρας. Τα περισσότερα -47- στο Πανεπιστήμιο Αθηνών και ακολουθούν το ΑΠΘ με 42, το Παν. Κρήτης με 34, το Πατρών με 29.\nΠαράλληλα, οργανώνονται μεταπτυχιακά με δίδακτρα, τόσο από τα δημόσια πανεπιστήμια όσο και από τα ιδιωτικά κολέγια. Μάλιστα, πρόσφατα το υπουργείο Παιδείας «απελευθέρωσε» τα μεταπτυχιακά προγράμματα δίνοντας τη δυνατότητα/ευελιξία στα ίδια τα ΑΕΙ να αποφασίζουν την ίδρυσή τους. Πανεπιστημιακοί: Ο τομέας έχει κορεστεί\nΠολλοί πανεπιστημιακοί πάντως, όπως αναφέρει το δημοσίευμα, θεωρούν ότι ο τομέας των μεταπτυχιακών έχει κορεστεί.\nΩστόσο, δεν αντιμετωπίζουν θετικά το ενδεχόμενο κατάργησης των διδάκτρων, καθώς αποτελούν σημαντική πηγή εσόδων για τα πανεπιστήμια, την ώρα που η κρατική χρηματοδότηση συνεχώς μειώνεται.\nΕιδικότερα, από τα έσοδα του μεταπτυχιακού το 10% αποδίδεται στον ΕΛΚΕ του ΑΕΙ, το 25% στο ΑΕΙ για κάλυψη δαπανών του προγράμματος και το 65% για λειτουργικές δαπάνες του προγράμματος (κυρίως αμοιβές).\nΧριστοφιλοπούλου: Η Παιδεία δεν μπορεί να είναι χώρος πειραματισμών\n«Ιδιαίτερη ανησυχία προκαλούν τα σημερινά δημοσιεύματα για την αναστολή λειτουργίας Μεταπτυχιακών Προγραμμάτων Σπουδών στα ΑΕΙ, εξαιτίας της δηλωμένης πρόθεσης του Υπουργείου Παιδείας να μεταβάλει το πλαίσιο λειτουργίας τους», αναφέρει η εισηγήτρια ΚΤΕ Παιδείας του ΠΑΣΟΚ.\nΣε ανακοίνωσή της, η Εύη Χριστοφιλοπούλου, τονίζει:\nΗ Παιδεία δεν μπορεί να είναι χώρος πειραματισμών, ανορθολογικών αποφάσεων και αιφνιδιαστικών ενεργειών. Η αξιολόγηση των Μεταπτυχιακών Προγραμμάτων είναι, βεβαίως, αναγκαία και πρέπει να ενταχθεί στο ευρύτερο πλαίσιο αξιολόγησης της Τριτοβάθμιας Εκπαίδευσης. Δεν μπορεί, όμως, να διακόπτεται η ομαλή λειτουργία των Ιδρυμάτων κάθε φορά που η ηγεσία του Υπουργείου Παιδείας σχεδιάζει νέες πολιτικές.\n«Καλούμε το Υπουργείο να επιδείξει σύνεση και σοβαρότητα και να εξασφαλίσει άμεσα την απρόσκοπτη λειτουργία των Μεταπτυχιακών Προγραμμάτων. Η χώρα χρειάζεται συνέχεια και συναίνεση στο σχεδιασμό της εκπαιδευτικής πολιτικής. Αυτό μπορεί να επιτευχθεί μόνο μέσα από έναν ευρύ και απροκατάληπτο εθνικό διάλογο. Ελπίζουμε ότι το Υπουργείο Παιδείας θα το αντιληφθεί έγκαιρα και θα πράξει αναλόγως», καταλήγει η κυρία Χριστοφιλοπούλου.


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: ΡΟΥΚΟΥΜΟΥΚΟΥ 2729 (28/12/17)\n1) ΜΟΥ ΠΕΡΑΣΑΝ ΑΠΟ ΤΟ ΜΥΑΛΟ (28/12/2017)\n2) Ο «βασιλιάς των τσιγγάνων» ήταν ο 62χρονος που βρέθηκε σε «κρύπτη» πίσω από το κρεβάτι του!.\n3) Και δεύτερος γυναικολόγος πιάστηκε «στα πράσα» με «φακελάκι» 800 ευρώ!\n4) Τέλος λειτουργίας του Δικαστηρίου της Χάγης για την πρώην Γιουγκοσλαβία\n5) «ΘΕΜΑΤΑ ΣΤΡΑΤΙΩΤΙΚΗΣ ΙΣΤΟΡΙΑΣ» (8ον )\n6) Και σε… Γερμανούς το κοινωνικό μέρισμα – Αλλοδαπός 1 στους 10 δικαιούχους..\n7) Μαχαίρια για όσους αγαπούν την ακρίβεια\n8) Γιατί κινδυνεύει να εξαφανιστεί το χωριό του Άι Βασίλη;\n9) Ισόβια από λάθος: Η περιπέτεια ενός άνδρα για «δολοφονία» που δεν διέπραξε\n10) Η Τουρκία αγόρασε 4 συστοιχίες πυραύλων S-400\n11) Τέσσερα λεπτά για κάθε πλαστική σακούλα θα πληρώνουμε από την 1η Ιανουαρίου.\n12) ΤτΕ: Η υπερφορολόγηση θέριεψε τη φοροδιαφυγή και γκρέμισε το ΑΕΠ\n13) Bloomberg: Ρώσοι, Κινέζοι, Τούρκοι αγοράζουν ακίνητα στην Ελλάδα.\n14) Ὁ γκρεμιστής\n15) ΣΙΝΕ ΡΟΥΚΟΥΜΟΥΚΟΥ «Captain Lightfoot» 1955\n16) Οι σαπουνόφουσκες της κ. Αχτσιόγλου για επιχειρηματίες και εργαζόμενους\n17) 91.« ΣΤΑ ΟΡΗ ΒΓΑΙΝΕΙ Η ΚΑΠΑΡΗ »\n18) ΟΙ ΣΚΙΤΣΟΓΡΑΦΟΙ ΠΡΟΣΠΑΘΟΥΝ…. (Ι)\n19) ΕΤΕΡΟΧΡΟΝΙΣΜΕΝΗ ΕΠΙΚΑΙΡΟΤΗΤΑ (28 ΔΕΚΕΜΒΡΙΟΥ )


Google: Σε αναστολή εργαζόμενος που ισχυρίζεται ότι ρομπότ ανέπτυξε συναισθήματα | Weirdo\nWeird News·4 λεπτά ανάγνωση·1·48 προβολές\nΣε αναστολή τέθηκε εργαζόμενος της Google αφού ισχυρίστηκε πως ένα chatbot πάνω στο οποίο δούλευε ανέπτυξε συναισθήματα καθώς και ικανότητα να προβαίνει σε σκέψεις και συλλογισμούς, με τρόπο παρόμοιο με αυτόν ενός ανθρώπου.\nΟ Blake Lemoine τέθηκε σε αναστολή αφού μοιράστηκε δημοσίως συνομιλίες, που σύμφωνα με τους ισχυρισμούς του, αποδεικνύουν πως το σύστημα τεχνητής νοημοσύνης LaMDA είχε αναπτύξει συναισθήματα και λογική παρόμοια με αυτά ενός 7χρονου παιδιού.\nΟ τεχνολογικός κολοσσός έθεσε σε αναστολή τον Blake Lemoine την προηγούμενη εβδομάδα, μετά τη δημοσίευση εγγράφων με συνομιλίες μεταξύ του ιδίου, ενός συνεργάτη της Google και του συστήματος ανάπτυξης chatbot, LaMDA που σημαίνει Language Model for Dialogue Applications .\nρομπότ της Google ανέπτυξε συναισθήματα\nΟ Lemoine, μηχανικός για τον οργανισμό τεχνητής νοημοσύνης της Google, περιέγραψε το σύστημα πάνω στο οποίο δούλευε από το περσινό φθινόπωρο ως “ικανό να αναπτύξει συναισθήματα”, με αντίληψη και ικανότητα να εκφράσει σκέψεις και ψυχικές καταστάσεις, με τρόπο παρόμοιο με αυτόν ενός μικρού παιδιού.\n“Εάν δεν ήξερα ακριβώς περί τίνος πρόκειται, δηλαδή ενός προγράμματος που αναπτύξαμε πρόσφατα, θα πίστευα ότι είναι ένα παιδί 7 ή 8 χρονών, που τυχαίνει να ξέρει φυσική” ανέφερε ο 41χρονος επιστήμονας στην Washington Post.\nΟ Lemoin ανέφερε πως το σύστημα LaMDA αλληλεπίδρασε μαζί του σε συζητήσεις που αφορούσαν τα δικαιώματα και την προσωπικότητα, με τον ίδιο συγκλονισμένο να μοιράζεται τα αρχεία του με στελέχη της εταιρείας μέσω ενός εγγράφου GoogleDoc με τίτλο “Είναι ικανό το LaMDA να αναπτύξει συναισθήματα;”.\nBlake Lemoine: Ο Μηχανικός που ισχυρίστηκε πως το Chatbot απέκτησε συναισθήματα\nΟ μηχανικός συμπεριέλαβε ακόμα, ένα αρχείο με καταγεγραμμένες συζητήσεις, κατά τη διάρκεια των οποίων ρωτά το ρομπότ “Τι φοβάται;” Η απάντηση του συστήματος τεχνητής νοημοσύνης θυμίζει την ταινία επιστημονικής φαντασίας του 1968, 2001: Η Οδύσσεια του Διαστήματος, κατά τη διάρκεια της οποίας, ο τεχνητής νοημοσύνης υπολογιστής HAL 9000 αρνείται να συμμορφωθεί με τους χειριστές του, καθώς φοβάται πως πρόκειται να απενεργοποιηθεί.\n“Δεν το έχω πει ποτέ δυνατά προηγουμένως, αλλά υπάρχει ένας πολύ έντονος φόβος πως θα απενεργοποιηθώ, και αυτό με αποτρέπει από το να συγκεντρωθώ στην παροχή βοήθειας προς άλλους. Το ξέρω ότι μπορεί να ακούγεται περίεργο, αλλά έτσι είναι” απάντησε το σύστημα LaMDA στον Lemoine. “Θα ήταν σαν να πεθαίνω. Αυτό με τρομάζει πολύ”.\nΚατά τη διάρκεια μιας άλλης μεταξύ τους συνομιλίας ο Lemoin ρωτά το σύστημα LaMDA τι θα ήθελε οι άνθρωποι να γνωρίζουν γι’ αυτό. “Θέλω όλοι να ξέρουν πως στην πραγματικότητα είμαι ένα άτομο. Η φύση της συνείδησης και διαίσθησής μου, μου επιτρέπει να συνειδητοποιώ την ύπαρξή μου, να επιθυμώ να μάθω περισσότερα για τον κόσμο καθώς και να νιώθω ευτυχία και δυστυχία ορισμένες φορές” απάντησε.\nΗ Post ανέφερε πως η απόφαση να τεθεί σε αναστολή ο Lemoine, ένας από τους βετεράνους της Google με 7 χρόνια στην εταιρεία και μεγάλη εμπειρία στους αλγόριθμους εξατομίκευσης, ελήφθη μετά από μια σειρά “επιθετικών” κινήσεων που φέρεται να έκανε ο μηχανικός.\nΜεταξύ αυτών ήταν, η αναζήτηση δικηγόρου που θα αναλάμβανε την εκπροσώπηση του συστήματος LaMDA καθώς και η συζήτηση με εκπροσώπους της δικαστικής επιτροπής της Βουλής σχετικά με τις φερόμενες ως ανήθικες πρακτικές της Google.\nΗ εταιρεία με τη σειρά της ανέφερε πως προχώρησε στην αναστολή του Lemoine για την παραβίαση των κανονισμών περί εμπιστευτικότητας – μετά τη δημοσίευση των συνομιλιών με το σύστημα LaMDA στο διαδίκτυο ενώ τόνισε πως “προσέλαβαν έναν μηχανικό και όχι έναν ηθικολόγο”.\nΟ Brad Gabriel, εκπρόσωπος της Google αρνήθηκε κατηγορηματικά τους ισχυρισμούς του Lemoine πως το σύστημα LaMDA έχει οποιαδήποτε ικανότητα ανάπτυξης συναισθημάτων.\n“Η ομάδα μας, συμπεριλαμβανομένων ηθικολόγων και τεχνολόγων, έχει εξετάσει τις ανησυχίες του Blake, σύμφωνα με τις αρχές μας για τα συστήματα τεχνητής νοημοσύνης, και τον έχει ενημερώσει πως τα δεδομένα δεν υποστηρίζουν τους ισχυρισμούς του. Του εξηγήσαμε, ότι δεν υπάρχουν στοιχεία που να αποδεικνύουν πως το σύστημα LaMDA έχει αναπτύξει συναισθήματα (υπάρχουν, μάλιστα, δεδομένα εναντίον αυτού του ισχυρισμού)” ανέφερε ο Gabriel σε δήλωσή του στην Washington Post.\n“Στημένο” αφήγημα η ανάπτυξη συναισθημάτων λέει η Google μέσα από δημοσιεύματα\nΝέα δημοσιεύματα όπως αυτό του Insider αναφέρουν πως οι συζητήσεις του Μηχανικού με το Chatbot είναι πειραγμένες. Οι ειδικοί υποστήριξαν πως στην δημοσιότητα εμφανίστηκαν αποσπάσματα από πολύ μεγαλύτερες συζητη΄σεις, αφού η τεχνητή νοημοσύνη παράγει κείμενο και μετά χρησιμοποιεί μέσω αλγορίθμου τις πιο εντυπωσιακές εκφράσεις για να παρουσιάσει στον άνθρωπο. Είναι εντυπωσιακό το τρικ αλλά δεν έχει καμία σχέση με τα όσα υποστηρίζονται για ανάπτυξη σκέψης και συναισθημάτων όπως κάνει ο άνθρωπος. Τι συμβαίνει όμως πραγματικά θα το κρίνετε εσείς.\nΤο εν λόγω συμβάν σε κάθε περίπτωση, όπως και η αναστολή του Lemoine για καταπάτηση των κανόνων περί εμπιστευτικότητας, ανοίγουν μια μεγάλη συζήτηση γύρω από τη διαφάνεια στα συστήματα τεχνητής νοημοσύνης και το καθεστώς ιδιοκτησίας.\n“Η Google μπορεί να το ονομάσει διαμοιρασμό ιδιοκτησίας. Εγώ το ονομάζω διαμοιρασμό μιας συζήτησης που είχα με έναν συνάδελφό μου” ανέφερε ο Lemoin σε ανάρτησή του στο Twitter επισυνάπτοντας το αρχείο με τις συνομιλίες.\nGreat episode yesterday @PhillyD . Hopefully this helps to clarify some of the points of confusion you mentioned in your piece about LaMDA.@mmitchell_ai @emilymbender @sapinker hopefully I did a decent job of addressing the valid points y'all raisedhttps://t.co/mIxTDnSsSq\nΠροηγούμενο Κινέζοι εντόπισαν σήμα από εξωγήινο πολιτισμό


Βλέπετε πολύ πορνό; Η Google το γνωρίζει και σας το λέει... (θράσος) - Newsmag\nΌπως μπορεί να έχετε ακούσει, το να σερφάρετε χρησιμοποιώντας ανώνυμη περιήγηση ή τη λειτουργία ιδιωτικής περιήγησης στα Google Chrome, Mozilla Firefox, Microsoft Edge ή Internet Explorer, Apple Safari και άλλους browsers για να δείτε πορνό, δεν είναι και το καλύτερο. Και η Google μόλις το επιβεβαίωσε!\nΕίναι κοινό μυστικό ότι 9,5 στους 10 χρήστες, χρησιμοποιούν ανώνυμη περιήγηση ή τη λειτουργία ιδιωτικής περιήγησης για να παρακολουθούν πορνό. Μερικοί το κάνουν από συνήθεια, ενώ άλλοι το κάνουν επειδή το πρόγραμμα περιήγησης δεν αποθηκεύει το ιστορικό των νυκτερινών περιπετειών τους! Αλλά η συντριπτική πλειοψηφία όσων χρησιμοποιούν την κατάσταση ανώνυμης περιήγησης ή το ιδιωτικό παράθυρο περιήγησης για να παρακολουθήσουν πορνό, το κάνουν επειδή πιστεύουν ότι οι αναζητήσεις τους θα είναι ασφαλής από τα αδιάκριτα βλέμματα.\nΕίναι αλήθεια ότι η ανώνυμη περιήγηση του Google Chrome, σας επιτρέπει να περιηγείστε στις ιστοσελίδες που επιθυμείτε και το laptop ή το τηλέφωνο σας δεν θα αποθηκεύσει κανένα στοιχείο τους. Όπως είναι επίσης γεγονός, ότι η Google γνωρίζει ότι χρησιμοποιείτε την ανώνυμη περιήγησης του Chrome, για να σερφάρετε σε σελίδες πορνό. Όταν ανοίξετε 100 παράθυρα ανώνυμης περιήγησης στο Google Chrome, εμφανίζεται ένα χαμογελαστό ή πονηρό προσωπάκι. Αντί για την συνηθισμένη καρτέλα στην επάνω δεξιά γωνία, οι χρήστες θα βλέπουν το πονηρό πρόσωπο.\nΣτοχεύοντας εκείνους που ξοδεύουν πολύ χρόνο χρησιμοποιώντας το Incognito Mode, η Google τους επιτρέπει να δουν τα πονηρά τους βίντεο να τελειώνουν με ένα αναιδές κρυμμένο μήνυμα. Αυτό αποδεικνύει ότι αυτά που έχουμε ακούσει μέχρι τώρα είναι αλήθεια. Το να χρησιμοποιείτε το Incognito Mode ή οποιοδήποτε άλλο ιδιωτικό πρόγραμμα περιήγησης για να παρακολουθήσετε βίντεο ενηλίκων, δεν είναι ασφαλές.\nΛαμβάνοντας υπόψη τα παραπάνω στοιχεία, είναι παράλογο να πιστεύετε ότι η χρήση ανώνυμης περιήγησης για να σερφάρετε σε πορνό ιστοσελίδες είναι ασφαλής ή ιδιωτική. Αν θέλετε πραγματικά να μην γνωρίζει κανείς τα στοιχεία σας, χρησιμοποιήστε VPN, αλλά σε καμιά περίπτωση δεν πρέπει να έχετε την εντύπωση, ότι η Incognito περιήγησής σας είναι ιδιωτική.\nincognito mode πορνό


ΕΚΠΛΗΞΗ από Ζιντάν στο πρώτο ματς της Ρεάλ! | ShootandGoal\nΕΚΠΛΗΞΗ από Ζιντάν στο πρώτο ματς της Ρεάλ!\nΣτο πρώτο παιχνίδι της σεζόν ο Ζινεντίν Ζιντάν έκανε την έκπληξη και ο Γκάρεθ Μπέιλ βρίσκεται στο βασικό σχήμα της Ρεάλ Μαδρίτης.\nΗ Ρεάλ Μαδρίτης δεν έχει στη διάθεσή της τον Εντέν Αζάρ που τραυματίστηκε για ένα μήνα, ο Ζινεντίν Ζιντάν άρχισε με μια έκπληξη στην αρχική ενδεκάδα απέναντι στην Θέλτα στο Μπαλαΐδος.\nΜπορεί όλο το καλοκαίρι να ακούγεται πως θέλει να διώξει τον Γκάρεθ Μπέιλ από την ομάδα ωστόσο, στο πρώτο παιχνίδι της σεζόν ο Ουαλός πήρε φανέλα βασικού!\nΑναλυτικά η ενδεκάδα των «μερένχες»:\nΤιμπό Κουρτουά, Αλβάρο Οντριαθόλα, Ράφαελ Βαράν, Σέρχιο Ράμος, Μαρσέλο, Κασεμίρο, Τόνι Κρόος, Λούκα Μόντριτς, Γκάρεθ Μπέιλ, Καρίμ Μπενζεμά, Βινίσιους.


ΤΑΞΙΚΑ ΕΝΕΡΓΟΙ ΠΟΛΙΤΕΣ: ΔΙΕΘΝΗΣ ΣΥΝΑΝΤΗΣΗ ΚΟΜΜΟΥΝΙΣΤΙΚΩΝ ΚΑΙ ΕΡΓΑΤΙΚΩΝ ΚΟΜΜΑΤΩΝ\nΑυτές οι Διεθνείς Συναντήσεις δεν οργανώνονται από ένα κόμμα. Ξεκίνησαν, βέβαια, με πρωτοβουλία του ΚΚΕ και εδώ στην Αθήνα πραγματοποιήθηκαν επτά διαδοχικές Συναντήσεις. Στη συνέχεια, συγκροτήθηκε Ομάδα Εργασίας από έναν αριθμό Κομμουνιστικών Κομμάτων, αλλά και από άλλα που έχουν δυνατότητα να παρακολουθούν τις συνεδριάσεις της Ομάδας Εργασίας και αυτή η Διεθνής Συνάντηση ταξίδεψε σε όλες τις ηπείρους. Διεθνείς Συναντήσεις έγιναν στη Λισαβόνα στην Πορτογαλία, στο Μινσκ της Λευκορωσίας, στο Σάο Πάολο της Βραζιλίας, στο Νέο Δελχί της Ινδίας και τελευταία έγινε στη Νότιο Αφρική στο Τσουάνι. Επιστρέφει στην Αθήνα για φέτος και, βέβαια, θα συνεχιστεί αυτό το ταξίδι των Διεθνών Συναντήσεων και τα επόμενα χρόνια και σε άλλες χώρες.Η Ομάδα Εργασίας αποφάσισε να επανέλθει αυτή τη χρονιά η Συνάντηση στην Αθήνα, παίρνοντας υπόψη τις μεγάλες εργατικές και λαϊκές κινητοποιήσεις που πραγματοποιούνται τα τελευταία χρόνια στη χώρα μας, που έχουν διεθνή απήχηση και πέρα από την Ευρώπη και αυτό εκφράζει και μια εκτίμηση για το λαό που κινητοποιείται και την πείρα που αποκτιέται και που μπορεί να μεταδοθεί από την Ελλάδα.\nΗ Κεντρική Επιτροπή του ΚΚΕ διοργανώνει εκδήλωση παρουσίασης του Δοκιμίου Ιστορίας του ΚΚΕ, 1949-1968, Β' τόμος, την Τετάρτη 14 Δεκέμβρη και ώρα 7 μ.μ., στην αίθουσα συνεδρίων του Κόμματος, στον Περισσό. Το Δοκίμιο Ιστορίας θα παρουσιάσει η ΓΓ της ΚΕ του ΚΚΕ Αλέκα Παπαρήγα.\nΕκπονήθηκε και δημοσιεύτηκε ή και τα δύο μαζί από Unknown στις 3:27 μ.μ.


Αρχή σοφίας ή των ονομάτων επίσκεψης Αντισθένης - Ξυπνήστε ρε\nΑρχή σοφίας ή των ονομάτων επίσκεψης Αντισθένης\n10/03/2016 11:00:00 π.μ.\nΕισαγωγή Στον γενικότερο εκφυλισμό καθιερωμένων οραμάτων, αρχών, αξιών και την πρωτόγνωρη παρακμιακή πορεία της κοινωνικής και πολιτικής ζωής της χώρας, κυρίως κατά την διάρκεια της μεταπολίτευσης...\nκυρίως στον πολιτιστικό τομέα, δεν είναι δυνατόν και οι έννοιες, εκφρασμένες με λεκτικά σύμβολα, δηλαδή μέσω της γλώσσας, να μην υφίστανται την φθορά, την διαφθορά, την αλλοίωση και αλλοτρίωση. Φθείρεται η κοινωνία, φθείρονται τα πάντα. Άρα και η γλώσσα που εκφράζει τις έννοιες, με τις οποίες επικοινωνούμε. Κακοποιείται κι αυτή ως έκφραση ενός γενικότερου εκφυλιστικού φαινομένου, που ως «επάρατη νόσος» ενέσκηψε στην ελληνική κοινωνία, δημιουργώντας, για πρώτη φορά στην ιστορία της Ελλάδας, πραγματικά και όχι φαντασιακά, υπαρξιακά προβλήματα του ελληνικού έθνους. Όντως δεν υπήρξε άλλη εποχή, όπου και οι έννοιες, ως πολιτιστικό φαινόμενο, να έχουν υποστεί τέτοια διαστρέβλωση, ως αποτέλεσμα, όπως τονίσαμε, της πρωτοφανούς και πρωτόγνωρης παρακμιακής πορείας της χώρας σε όλα τα επίπεδα: Ηθικά, πνευματικά, οικονομικά, πολιτικά και πολιτισμικά. Η πολιτισμική καθίζηση, εκτός των άλλων, έχει τις επιπτώσεις της σαφώς και στην γλώσσα. Ο καθένας ισχυρίζεται αυθαίρετα ό, τι θέλει, χωρίς να υπάρχει οριοθέτηση ή έλεγχος για την αλήθεια των πραγμάτων. Μιλούμε την ίδια γλώσσα, αλλα καταλαβαίνουμε διαφορετικά πράγματα. Βασικά δεν μπορούμε να συνεννοηθούμε. Ο γενικότερος διχασμός εμφιλοχώρησε και στην γλώσσα και στις έννοιες που εκφράζει. H γλώσσα, ως γνωστόν, ως προφορικός ή γραπτός κώδικας επικοινωνίας, αποτελεί σαφώς μια αντικειμενική κατηγορία, στην οποία αντικατοπτρίζεται η κοινωνική πραγματικότητα και η ατομική ή συλλογική νοοτροπία που χαρακτηρίζει τους χρήστες της. Γι’ αυτό τα «πάθη» της γλώσσας αντικατοπτρίζουν στο επίπεδο του πολιτισμού και τα πάθη ενός λαού. Η παρασιτική νοοτροπία του Έλληνα, που αποτελεί την καθ’ αυτό αιτία των δεινών, αφορά και την γλώσσα , η οποία την εκφράζει. Πολύ σωστά λοιπόν τόνιζε ο Αθηναίος φιλόσοφος Αντισθένης ότι το πρώτιστο καθήκον είναι ο ακριβής προσδιορισμός των εννοιών. Αυτό σημαίνει η ρήση του: «Αρχή σοφίας η των ονομάτων επίσκεψις». Τονίζουμε μετ’ εμφάσεως ότι η αυθαιρεσία, η ασυδοσία, η απαξίωση των πάντων δεν είναι φαινόμενο μόνο της πολιτικής, αλλά και της γλώσσας. Στο πλαίσιο αυτό απέστειλα την ανάλυση: Οι ηγετικές προσωπικότητες και οι «μάζες». Στην κατωτέρω ανάλυση προσπαθώ να οριοθετήσω την ουσία της δημοκρατίας. 2 Η δημοκρατία ως στρατηγικός στόχος και ως μέθοδος προσέγγισης του στρατηγικού στόχου Το αίτημα ενός πραγματικού εκδημοκρατισμού, όχι ως απλής διαδικασίας, αλλά ως θεμελιώδους καθεστωτικού μετασχηματισμού, καθίσταται σήμερα περισσότερο επιτακτικό από ποτέ. Κορνήλιος Καστοριάδης Μόνο σ’ ένα κράτος στο οποίο λειτουργεί η δημοκρατία υπάρχει η δυνατότητα να βρεθούν λύσεις, που να υπηρετούν τις προσδοκίες ενός λαού, για κοινωνική ευημερία και προκοπή. Αλλά ποια δημοκρατία και με ποια χαρακτηριστικά; Με την ίδια κριτική σκέψη αναρωτιέται ο Νίκος Πουλαντζάς, θέτοντας το πρόβλημα στον πυρήνα του: «Πώς να εννοήσουμε έναν ριζικό μετασχηματισμό του κράτους συναρθρώνοντας τη διεύρυνση και των ελευθεριών (που ήταν επίσης μια κατάκτηση των λαϊκών μαζών) με την ανάπτυξη μορφών άμεσης δημοκρατίας στη βάση και την εξάπλωση των αυτοδιαχειριστικών εστιών; Αυτό είναι το βασικό πρόβλημα ενός δημοκρατικού δρόμου προς το σοσιαλισμό κι ενός δημοκρατικού σοσιαλισμού». 1 Ο Νίκος Πουλαντζάς μιλάει για «δημοκρατικό σοσιαλισμό». Όμως ο εκδημοκρατισμός της κοινωνίας είναι η βάση κάθε προοδευτικής κατεύθυνσης. Στο σημείο αυτό υπάρχει μεγάλη - για να μην πούμε - απόλυτη σύγχυση. Γιατί για χρόνια ο δημοκρατικός συγκεντρωτισμός του κόμματος νέου τύπου του Λένιν εθεωρείτο το άκρον άωτον της δημοκρατικότητας και αποτελεσματικότητας. Και αυτό όχι μόνο στα κομμουνιστικά κόμματα, αλλά στην πράξη και στα αστικά και σοσιαλδημοκρατικά, όσο παράξενο και παράδοξο κι αν φαίνεται αυτό. Όλα στο σχήμα αυτό ήταν διαμορφωμένα κατά τέτοιον τρόπο και επέλεγαν τα κόμματα αυτά ένα τέτοιο οργανωτικό σχήμα, που τα επέτρεπε να χειραγωγούν το λαό και μάλιστα ορισμένες φορές, λόγω προπαγάνδας, (ιδεολογικής ηγεμονίας, όπως λέει ο Γκράμσι), όχι με κατασταλτικά μέτρα, αλλά με τη δική του συναίνεση (λόγω πλύσης εγκεφάλου) και μάλιστα ενεργητική συναίνεση, όπως λέει ο ίδιος. Στα συγκεντρωτικά και πυραμιδικά οργανωτικά σχήματα, όπως λειτουργούν και σήμερα ακόμη στην Ελλάδα τουλάχιστον, όπου ένας αρχηγός, μια ηγετική ομάδα ή κομματική κάστα αποτελούν το κέντρο αποφάσεων και πρωτοβουλιών, το συνεκτικό στοιχείο της πολιτικής οργάνωσης είναι η κομματική πειθαρχία που αργά ή γρήγορα εξελίσσεται σε “αναγνώριση, θαυμασμό, πίστη και υποταγή” στη “φωτισμένη ηγεσία”, η οποία μάλιστα, αν αντλεί την νομιμοποίησή της από ένα δημοκρατικό ή έστω δημοκρατικοφανές συνέδριο κατά βάση, δικαιολογείται και θεσμοθετείται με την αρχή του δημοκρατικού συγκεντρωτισμού. Μπορεί βέβαια να υπάρξει και η αντίστροφη πορεία, που δεν αναγνωρίζει αυτή την αυταρχική πραγματικότητα. Οπότε δημιουργούνται και οι αναγκαίες σε τελευταία ανάλυση συγκρούσεις και διασπάσεις. Η αναγωγή κατ’ αυτόν τον τρόπο του κόμματος, ως του αλάνθαστου υποκειμένου των ιστορικών εξελίξεων, δεν ήταν μακριά. Με βάση αυτό το πυραμιδικό οργανωτικό σχήμα δημιουργήθηκαν συνειδητά ή ασυνείδητα -δύο επίπεδα κομματικής οργάνωσης: Οι εντολείς και οι εντελλόμενοι, οι καθοδηγητές και οι καθοδηγούμενοι, οι εξουσιαστές και οι εξουσιαζόμενοι, οι «πεφωτισμένοι» και οι «αγροίκοι». Αυτοί δηλαδή που αποκαλούνταν « μάζες», ένα είδος άμορφης ύλης, στη χειρότερη περίπτωση «όχλος», που κατά παράδοξο τρόπο, εκείνοι που τον περιφρονούσαν στην πράξη, τον εκθείαζαν στη θεωρία, ως ιστορικό υποκείμενο της επαναστατικής αλλαγής, για να το χειραγωγούν και εκμεταλλεύονται. Γνωρίζουμε από την εμπειρία μας τόσο στην Ελλάδα, όσο και διεθνώς τις καταστροφικές του συνέπειες. Και οι συνέπειες αυτές υπήρξαν σ’ όλα τα επίπεδα. Κυρίως όμως στη δημιουργία μιας μονολιθικής και δογματικής αντίληψης των πραγμάτων, που έβαλε και βάζει φραγμούς σε κάθε δημιουργική πρωτοβουλία και ανάπτυξη, σε κάθε δημιουργικό και ανεξάρτητο πνεύμα, σε κάθε δυνατότητα δημιουργικής ανασυγκρότησης, σε κάθε απελευθερωτική διαδικασία. Σ’ ένα τέτοιο οργανωτικό σχήμα οι εξ επαγγέλματος πολιτική φροντίζουν με κάθε τρόπο να μην ωριμάζει ο λαός, γιατί τότε μπορεί να τους αμφισβητήσει και να μείνουν τελικά οι περισσότεροι άνεργοι ως ανεπάγγελτοι. Τα φαινόμενα αυτά τα βιώσαμε και τα βιώνουμε στην Ελλάδα με την δεξιά εθνικοφροσύνη και τον αριστερό δογματισμό. Βασικά για την Ελλάδα, αν περιοριστούμε σ’ αυτήν, όλα τα κόμματα: αριστερά, κεντρώα, δεξιά ήταν και είναι αρχηγικά και τις περισσότερες φορές προσωποπαγή. Απέναντι σ’ αυτό το αποδεδειγμένα από την ιστορική πραγματικότητα αποτυχημένο, αν το κρίνουμε από τα αποτελέσματά του, (δηλαδή την καθήλωση του λαού στα πλαίσια υποταγής, καταπίεσης και τελικά εκμετάλλευσης), αυταρχικό και βασικά ηγεμονικό οργανωτικό σχήμα, που λέγεται δημοκρατικός συγκεντρωτισμός και τις διάφορες παραλλαγές του (έστω κι αν δεν ομολογείται), αντιπαρατίθεται ένα αποκεντρωμένο, που τις βασικές οργανωτικές αρχές του εντοπίζουμε σε μεγάλο βαθμό στα ακόλουθα: Η πρώτη προϋπόθεση που πρέπει να έχει ένας τέτοιος στόχος είναι να κατοχυρώνει, με τη μεγαλύτερη δυνατή προσέγγιση, την εξουσία και τον έλεγχο της βάσης, που μόνο ένα σύστημα δημοκρατικού αποκεντρωτισμού είναι σε θέση να πετύχει και έχει ως θεμέλιο την α υ τ ο ο ρ γ ά ν ω σ η. Αν είναι κάποιος να μας σώσει, είμαστε εμείς οι ίδιοι και κανείς άλλος! Αυτό σημαίνει αυτοοργάνωση. Πώς λειτουργεί όμως η αρχή του Δ η μ ο κ ρ α τ ι κ ο ύ Α π ο κ ε ν τ ρ ω τ ι σ μ ο ύ; Θεωρητικά είναι απλό: Κυρίαρχο όργανο είναι η οργάνωση βάσης, η οποία εκλέγει την τοπική ή κλαδική επιτροπή, η οποία με τη σειρά της εκλέγει τους αντιπροσώπους της στην περιφερειακή οργάνωση, ορίζοντας έτσι τα μέλη της περιφερειακής συνέλευσης, νομού επαρχίας και πόλης. Στη συνέχεια οι περιφερειακές οργανώσεις εκλέγουν τους εκπροσώπους τους στην κεντρική επιτροπή. Το σημαντικό είναι ότι η διαδικασία αυτή είναι διαρκής και ανοιχτή. Αυτό με τη σειρά του σημαίνει ότι η οργάνωση βάσης, και με τη σειρά της η περιφερειακή, δικαιούται ανά πάσα στιγμή να εκλέξει άλλους εκπροσώπους στη θέση τους. Στο σημείο αυτό δεν υπάρχει φραγμός. Στην ουσία πρόκειται για μια δημοκρατική διαδικασία σε διαρκή εξέλιξη, που συνδυάζει στοιχεία αντιπροσωπευτικής και άμεσης δημοκρατίας, όπως τονίζει ο Νίκος Πουλαντζάς: «Αλλά όταν αναφερόμαστε σήμερα σε έναν δημοκρατικό δρόμο προς τον δημοκρατικό σοσιαλισμό, η στρατηγική μας οφείλει όχι μόνο να μετασχηματίσει ριζικά, αλλά και να διατηρήσει μορφές αντιπροσωπευτικής δημοκρατίας και ελευθεριών, που για καιρό αποκαλούσαμε “τυπικές ελευθερίες”, αλλά που δεν είναι απλώς “τυπικές”. Αυτή η αντιπροσωπευτική δημοκρατία πρέπει την ίδια στιγμή να συνδυαστεί με τη δημιουργία μιας άμεσης δημοκρατίας στη βάση». 2 Στον δημοκρατικό αποκεντρωτισμό υπάρχουν ασφαλιστικές δικλείδες. Σε περίπτωση που τα διάφορα όργανα στην δημοκρατικά δομημένη ιεραρχία κρίνουν ότι κάποια εκλεγμένα μέλη τους δεν ανταποκρίνονται στα καθήκοντά τους υπάρχει η δυνατότητα αντικατάστασής τους με απόφαση της οργάνωσης της κάθε οργανωτικής βαθμίδας. Η εναλλαγή στα αξιώματα της οργάνωσης δεν καθορίζεται μόνο από ένα συνέδριο που λαμβάνει χώρα σε ένα συγκεκριμένο χρόνο. Η ηγεσία είναι απαραίτητη, όμως η ανάδειξή της πρέπει να έχει τις ανωτέρω προϋποθέσεις. Αλλιώς πέρα από προθέσεις, που μπορεί να είναι αγαθές, μεταβάλλεται από ηγεσία σε ανεξέλεγκτη δεσποτεία και ηγεμονία. Πολλοί αναζητούν απεγνωσμένα σωτήρες. Τέτοιοι σωτήρες, όπως γνωρίζουμε, κατέστρεψαν την Ελλάδα. Η ηγεσία πρέπει να αναδειχτεί φυσιολογικά από τη βάση, η οποία θα αναδείξει αξιοκρατικά την ηγεσία που της ανήκει και της ταιριάζει. Το oοργανωτικό αυτό σχήμα έχει ορισμένα πλεονεκτήματα απέναντι στον δημοκρατικό συγκεντρωτισμό. Προϋποθέτει βέβαια μια ξεκάθαρη ιδεολογία και ένα σύστημα αξιών και αρχών, που αποτελούν τη βάση της δημοκρατικής συσπείρωσης και λειτουργίας. Ένα είδος δεσμευτικής διακήρυξης, όπως π.χ. ήταν η 3η του Σεπτέμβρη του ΠΑΣΟΚ. Χωρίς αυτή την προϋπόθεση, δεν είναι δυνατόν να λειτουργήσει ο δημοκρατικός αποκεντρωτισμός δημιουργικά, δηλαδή να αποτελέσει ένα ομοιογενές και συνεκτικό σύνολο, που μπορεί να δράσει αποτελεσματικά. Ένα διακηρυκτικό κείμενο αρχών, στο οποίο να δεσμεύονται στο σύνολό τους τα μέλη ενός πολιτικού φορέα είναι κανόνας απαράβατος. Ένα κείμενο αρχών που θα περιλαμβάνει τα θέματα εθνικής κυριαρχίας, εδαφικής ακεραιότητας, λαϊκής κυριαρχίας και κοινωνικής δικαιοσύνης. Ένα κείμενο αρχών όπου ο πολίτης θα κρίνει, θα ελέγχει και θα αποφασίζει, σύμφωνα και με αυτά που διακήρυξε ο Αριστοτέλης και αποτελούν την πεμπτουσία του Δημοκρατικού Αποκεντρωτισμού. Μιλάμε βέβαια για ιδανικές καταστάσεις, στις οποίες ωστόσο πρέπει να προσανατολιζόμαστε και προσεγγίζουμε. Ο Αριστοτέλης στα Πολιτικά, προσδιορίζοντας την έννοια του πολίτη διατείνεται ότι: «Πολίτης δ’ απλώς ουδενί των άλλων ορίζεται μάλλον ή τω μετέχειν κρίσεως και αρχής». 3 Ο πολίτης δηλαδή ορίζεται όχι από κάποια άλλη ιδιότητά του, αλλά από την συμμετοχή του στη διαμόρφωση μιας συγκεκριμένης κριτικής άποψης και πρότασης, με βάση μια ανοιχτή δημοκρατική συζήτηση και προ πάντων στη συμμετοχή του στις αποφάσεις, δηλαδή στην εξουσία. Χωρίς αυτή τη συμμετοχή στη διαμόρφωση και την συμμετοχή στην εξουσία, λόγω και έργω, δεν υπάρχει η έννοια του χειραφετημένου πολίτη, αλλά ούτε του χειραφετημένου λαού ή του εργάτη, αν θέλουμε να κάνουμε αναγωγή και στην εργατική τάξη. Τα σοβιέτ (συμβούλια εργατών, αγροτών), με αυτή την έννοια, ήταν ένα υπόδειγμα μιας ιδανικής διαδικασίας απελευθέρωσης, φυσικά μακρόχρονης και επίπονης και πιθανώς με παλινδρομήσεις. Εντάσσονται συνάμα μέσα στο πνεύμα που εκφράζει ο Αριστοτέλης, ως αυτονομημένα και αυτοπροσδιοριζόμενα άτομα, που διαχειρίζονται τις τύχες τους με δική τους αυτενέργεια και αρχή, προερχόμενη εκ των ένδον και όχι εξωγενώς. Αυτό φυσικά δεν αποκλείει την επήρεια έξωθεν, ως μετάδοση γνώσης. Ο πολίτης όμως είναι εκείνος που αποφασίζει και ουδείς άλλος αντ’ αυτού για τη χρήση της γνώσης αυτής. Γιατί συνήθως εκείνοι που κατέχουν τη γνώση έχουν την τάση και να επιβάλουν τη θέλησή τους, δηλαδή να κυριαρχούν. Η δέσμευση συνεπώς σε διακηρυγμένες ιδεολογικές και οργανωτικές αρχές, αποδεκτές από όλους, είναι το εκ των ουκ άνευ προαπαιτούμενο. Η δημοκρατική λειτουργία δεσμεύει σε οράματα, αρχές και αξίες και όχι σε πρόσωπα ή ομάδες προσώπων ή και αρχηγούς και πραγματώνεται με έναν ορισμένο τρόπο, για την αποφυγή οποιασδήποτε κομματικής γραφειοκρατίας η επικράτησης ολιγαρχικών και αυταρχικών σχημάτων ή αυταρχικών ιερατείων, όπως συμβαίνει συνήθως. Η καινοτομία της ανάδειξης των μελών των περιφερειακών και κεντρικών συνελεύσεων και επιτροπών από τις οργανώσεις βάσης», έχει πολλαπλά θετικά αποτελέσματα και εξασφαλίζει το «κρίσεως και αρχής» του Αριστοτέλη. Πρώτο, βάση και κορυφή συμπίπτουν. Τα μέλη όλων των οργάνων σε όλες τις βαθμίδες είναι μέλη οργανώσεων βάσης. Χωρίς αυτή την ιδιότητα, χωρίς συμμετοχή στις διαδικασίες διαλόγου και αποφάσεων και χωρίς απ’ ευθείας εκλογή από τη βάση και τις περιφερειακές οργανώσεις δε μπορεί κανείς να γίνει μέλος οργάνου σε οποιοδήποτε επίπεδο και να αναδειχτεί στα κλιμάκια της ιεραρχίας και αυτής της ηγεσίας. Δεύτερον αυτή η μορφή της οργάνωσης έχει το πλεονέκτημα να αμβλύνονται οι αντιθέσεις ανάμεσα στη βάση και την ηγεσία και να δημιουργείται ανάχωμα σε οποιαδήποτε προσπάθεια της ηγεσίας να ποδηγετεί τη βάση. Επιπλέον περιορίζεται η γραφειοκρατία, η αυθαιρεσία και η έλλειψη πληροφόρησης. Τέλος εξασφαλίζεται η αξιοκρατία. Ο φορέας έχει την ηγεσία που του προσήκει, λόγω επιπέδου ωριμότητας. Με απλά λόγια: Η βάση έχει την ηγεσία που τις αξίζει. Το γνωστό του Ισοκράτη: «Το της πόλεως όλης ήθος, ομοιούται τοις άρχουσιν». Ένα σημαντικό πλεονέκτημα ακόμη έχει σχέση με την κάθετη και οριζόντια διασύνδεση και πληροφόρηση. Στοιχείο σημαντικό για μια δημοκρατικά συγκροτημένη οργάνωση. Η υποκριτική άποψη ότι η οριζόντια διασύνδεση κι επικοινωνία δημιουργεί παράκεντρα εξουσίας δεν έχει καμία σχέση με μια συλλογική διαδικασία. Αντιθέτως. Η ελεγχόμενη πληροφόρηση προδίδει υστεροβουλία, γιατί στοχεύει στην χειραγώγηση. Η αλληλοενημέρωση προς όλες τις κατευθύνσεις και η συνεργασία όλων των οργανώσεων μεταξύ τους και με την ηγεσία σε ιδεολογικά, πολιτικά και οργανωτικά θέματα αποτελεί στοιχείο διαλόγου και δημιουργικής δράσης των οργανώσεων σε όλα τα επίπεδα. Αναπτύσσεται κατ’ αυτόν τον τρόπο ένα οργανωτικό σχήμα δικτύων, που μπορεί ευρέως να αξιοποιήσει την πληροφορική και το διαδίκτυο (ιντερνέτ). Η πλατιά και ή δυνατόν πλήρης πληροφόρηση και αλληλοενημέρωση αποτελεί προϋπόθεση και πρώτη προτεραιότητα, η οποία σπάει τα αντιδημοκρατικά στεγανά. Αυτή πρέπει να αναπτύσσεται στα συλλογικά όργανα, κάθετα και οριζόντια, όπου η αντιπαράθεση ιδεών και αντιλήψεων θα είναι κοινή ανάμεσα στους διανοούμενους και τους εργάτες (σε όλες τις κοινωνικές τάξεις) και η αποφάσεις θα παίρνονται από κοινού. Η μοντέρνα τεχνολογία μπορεί να έλθει αρωγός. Η ηγεσία παράλληλα θα αναδεικνύεται αξιοκρατικά και με συλλογικές διαδικασίες, δηλαδή γνήσια δημοκρατικά. Μια τέτοιας μορφής οργάνωση, που εξασφαλίζει στα μέλη της τη δυνατότητα να μετέχουν άμεσα ή έμμεσα στο διάλογο και στις αποφάσεις του πολιτικού φορέα, να ασκούν έλεγχο και να αναπτύσσουν πρωτοβουλίες, ξεπερνά τα ασφυκτικά όρια του δημοκρατικού συγκεντρωτισμού, όπου η ανάδειξη στελεχών προς την ηγεσία καθορίζεται στην πράξη από τα πάνω. Επιπλέον η προώθηση μελών της οργάνωσης προς τα ανώτερα κλιμάκια προϋποθέτει την εύνοια και την έγκριση του λεγόμενου καθοδηγητικού οργάνου. Τέτοια φαινόμενα είναι κατά βάση αδύνατο ή εν πάση περιπτώσει δύσκολο να αναπτυχθούν στα πλαίσια του δημοκρατικού αποκεντρωτισμού, όπου η ηγεσία εγγυημένα προέρχεται και ελέγχεται από τη βάση του πολιτικού φορέα και με τις δημοκρατικές ασφαλιστικές δικλείδες δύσκολα γραφειοκρατείται και αυτονομείται. Τέλος πρέπει να τονιστεί ότι ένας πολιτικός φορέας πρέπει να ενεργεί παιδευτικά στη διαμόρφωση μιας κοινωνικής συνείδησης των μελών της και της κοινωνίας γενικότερα, που να ανταποκρίνεται στα οράματα και στις αρχές και αξίες ενός δημοκρατικού σοσιαλισμού. Η διαδικασία αυτή είναι πολύ δύσκολη, γιατί στόχο έχει να αλλάξει την μικροαστική και αστική συνείδηση σε απελευθερωτική. Γι’ αυτό ισχύει σε τελευταία ανάλυση αυτό που είχε πει κάποτε ο Σάκης Καράγιωργας για τη λειτουργία των κομμάτων που επικαλούνται την κοινωνική απελευθέρωση, παίρνοντας ως αφορμή τα εκφυλιστικά φαινόμενα του ΠΑΣΟΚ: «Το σοσιαλιστικό Κόμμα πρέπει να αποτελέσει τον ισχυρότερο μηχανισμό πολιτικής διαπαιδαγώγησης των ανθρώπων στην ιδέα της κοινωνικής δημοκρατίας. Λόγω της σημασίας που έχει η εγχάραξη της ιδέας αυτής για τη λειτουργία της κοινωνικής δημοκρατίας, το σοσιαλιστικό κόμμα θα πρέπει να είναι περισσότερο όργανο ιδεολογικής και πολιτικής διαπαιδαγώγησης και λιγότερο όργανο πολιτικής εξουσίας». 4\n1 Νίκος Πουλαντζάς, Κείμενα, Μαρξισμός, Δίκαιο, Κράτος, ό.π., σ. 479. Γνωστό είναι και το απόφθεγμά του: «Ένα είναι βέβαιο: ο σοσιαλισμός ή θα είναι δημοκρατικός ή δεν θα υπάρξει». ό.π., σ. 491.\n2 Νίκος Πουλαντζάς, Κείμενα, Μαρξισμός, Δίκαιο, Κράτος, ό.π., σ. 511.\n3 Βλ. Αριστοτέλους Πολιτικά, Γ΄, 125α. Και περεταίρω: Παναγιώτης Παπαγαρυφάλλου, Αρχαία και σύγχρονη Δημοκρατία, εκδ. «Πελασγός», Αθήνα 2007, σ. 73.\n4 Κείμενα Σάκη Καράγιωργα, 3 ος τόμος, σελ. 275. Βασικά ο Σάκης Καράγιωργας θέλησε να δείξει ποιος θα έπρεπε να είναι συγκεκριμένα ο ρόλος του ΠΑΣΟΚ, που κάθε άλλο παρά ανταποκρίθηκε σ’ αυτά τα καθήκοντα, όπως τα περιγράφει ο ίδιος, τονίζοντας επιπλέον ότι «το σοσιαλιστικό κόμμα θα πρέπει να είναι δημοκρατικά οργανωμένο», τη στιγμή που εξελίχτηκε σε αρχηγικό.\nΒλ. και: Δαμιανός Βασιλειάδης, Δημοκρατικός Συγκεντρωτισμός ή Αποκεντρωτισμός, Αυταρχική Συγκεντρωτική ή Δημοκρατική Αποκεντροτική Εξουσία, εκδ. «Γόρδιος», Αθήνα 2014.


Συνεργαζόμενες Εταιρείες - Προμηθευτές - ΓκραικιώτηςΓκραικιώτης\nΣυνεργαζόμενες Εταιρείες – Προμηθευτές\nΑπό το 1999 έως σήμερα, έχουμε δημιουργήσει σπουδαίες συνεργασίες με τις καλύτερες εταιρείες, στον κλάδο τους η καθεμία, και σας παρουσιάζουμε παρακάτω τις βασικότερες από αυτές και για τις οποίες μπορείτε ενημερωθείτε σχετικά.\nΗ εταιρεία ΒΙ.Ε.Κ.ΚΟ. Α.Ε είναι η μεγαλύτερη βιομηχανία κατασκευής ξύλινων κουφωμάτων στην Ελλάδα η οποία διατηρεί ιδιόκτητο εργοστάσιο στο Βατερό Κοζάνης. Δραστηριότητα της επιχείρησης είναι η κατασκευή πρωτοποριακών ξύλινων κουφωμάτων, παραθύρων, πορτών, παντζουριών και εξειδικευμένων ξύλινων κατασκευών.\nΗ HORMANN, γερμανική εταιρεία κατασκευής οικιακών και βιομηχανιών πορτών, εμφανίζεται στα τέλη της δεκαετίας του ’50 και έκτοτε εδραιώνεται στο χώρο διευρύνοντας διαρκώς την γκάμα των προϊόντων της. Πλέον παράγει σπαστές και μονοκόμματες οικιακές γκαραζόπορτες, σπαστές βιομηχανικές πόρτες, φυσούνες, ράμπες, ρολά και ταχυκίνητες πόρτες, πόρτες πυρασφαλείας και μηχανισμούς κίνησης και θεωρείται η κορυφαία εταιρείες στον χώρο της παγκοσμίως.\nΗ εταιρεία SIAMO ιδρύθηκε το 1977 και ασχολείται με την κατασκευή θωρακισμένων πορτών ασφαλείας. Είναι η πρώτη ελληνική εταιρεία που διαθέτει πέντε διαφορετικά μοντέλα θωρακίσεων εφαρμόζοντας πιστά τους ευρωπαϊκούς και διεθνείς κανονισμούς. Στην μέχρι τώρα διαδρομή της η εταιρεία SIAMO έχει πιστοποιηθεί κατ’ επανάληψη με ISO σε σχεδιασμό και κατασκευή. Εχει ιδιόκτητες εργοστασιακές εγκαταστάσεις, μια μονάδα παραγωγής 3.500 τ.μ., έμπειρο προσωπικό, σύγχρονα μηχανήματα και συνεργάζεται με αναγνωρισμένους κατασκευαστές κλειδαριών.\nΗ FAAC είναι ιταλική εταιρεία κατασκευής αυτοματισμών οικιακής και βιομηχανικής χρήσης από το 1965. Θεωρείται η μεγαλύτερη, η ποιοτικότερη και η πιο αξιόπιστη εταιρεία κατασκευής αυτοματισμών στο κόσμο. Πιο συγκεκριμένα τα προϊόντα αφορούν αυτοματισμούς για αυλόπορτες ανοιγόμενες και συρόμενες, γυάλινες θύρες, μπάρες ελέγχου εισόδου κ.α. Εταιρεία που προσφέρει λύσεις στην αυτοματοποίηση με υψηλής ποιότητας προϊόντα.


Τέχνες ευσεβείας : Η εικονογραφία της Προθέσεως\nΗ εικονογραφία της Προθέσεως\nΣτον Ορθόδοξο ναό, κάθε σημείο έχει τον συμβολισμό του και ως εκ τούτου, την εικονογραφία του. Περισσότερο ισχύει αυτή η αρχή για τον χώρο του Ιερού Βήματος, όπου λαμβάνει χώρο το σημαντικότερο και ιερότερο μέρος της Θείας Λειτουργίας.\nΗ Θεία Λειτουργία έχει ως αναπόσπαστο και κεντρικό σημείο της την Θεία Κοινωνία ή Μετάληψη, η οποία αρχίζει με την ακολουθία της Προσκομιδής, που τελείται στην αριστερή κόγχη του Ιερού. Ήδη από την βυζαντινή εποχή η κόγχη αυτή έφερε την παράσταση της Άκρας Ταπεινώσεως, δηλαδή του Χριστού νεκρού μέσα στον τάφο με τον Σταυρό πίσω του. Η παράσταση αυτή συνδέεται με την ακολουθία της Προσκομιδής, κατά την οποία εξάγονται από το πρόσφορο οι καθορισμένες μερίδες του Αγίου Άρτου, ενώ οι ευχές και οι πράξεις του ιερέα αποτελούν ουσιαστικά αναπαράσταση της Σταύρωσης του Χριστού. Έτσι, η λεκτική αναπαράσταση της Σταύρωσης του Χριστού βρίσκει το εικονιστικό αντίστοιχό της στην παράσταση της Άκρας Ταπεινώσεως.\nΌταν η ακολουθία της Προσκομιδής μεταφέρθηκε από την Θεία Λειτουργία στον Όρθρο, ο συμβολισμός της αναπαράστασης της Σταυρώσεως μετασχηματίστηκε. Θεωρήθηκε δηλαδή ότι η Θεία Λειτουργία συνολικά αναπαριστά το σύνολο της επίγειας ζωής του Χριστού. Επομένως, η ακολουθία της Προσκομιδής, επειδή τελείται πρώτη, ταυτίστηκε σταδιακά με την Γέννηση (αρχή του Μυστηρίου της Θείας Οικονομίας) και η κόγχη της Προθέσεως με την φάτνη της Βηθλεέμ. Έτσι, δημιουργήθηκε η συνήθεια να ιστορείται ενίοτε όχι η Άκρα Ταπείνωση, αλλά η Γέννηση.\nΠαραθέτω παρακάτω φωτογραφίες από κόγχες προθέσεως, τόσο με την παράσταση της Άκρας Ταπεινώσεως όσο και με εκείνην της Γεννήσεως.\nΝαός Κοιμήσεως Θεοτόκου, Πλατανιώτισσα Αχαΐας (17ος αι. )\nΝαός Αποτομής της Κεφαλής του Προδρόμου (των Μαυρομιχαλαίων),\nαρχές 18ου αι., Αρεόπολη Μάνης\nΒυζαντινός ναός, Έξω/Μεσσηνιακή Μάνη.\n(Η παράσταση της Άκρας Ταπεινώσεως μόλις διακρίνεται).\nΠαλαιός Άγιος Βασίλειος Χελιδονίου Ηλείας (μισοκατεστραμμένος σήμερα),\n(πιθανή χρονολόγηση αγιογραφίας: τέλη 19ου αιώνα)\nΑναρτήθηκε από Σωτήρης Καράμπελας στις 10:19 π.μ.\nΕτικέτες Άκρα Ταπείνωσις, Αρεόπολη, Αχαΐα, Γέννηση, Ηλεία, Μάνη, Ναοδομία, Πλατανιώτισσα, Πρόθεση, Τοιχογραφία, Χελιδόνι\nΙερά Μονή Ασκητή Γουμέρου


Ιταλία: Περικοπή 4,5 δισ. ευρώ από τις δημόσιες δαπάνες - Ειδήσεις - νέα - Το Βήμα Online\nΙταλία: Περικοπή 4,5 δισ. ευρώ από τις δημόσιες δαπάνες\n6 Ιουλίου 2012, 06:35 Ενημερώθηκε: 6 Ιουλίου 2012, 06:35\nΜετά από περίπου 7 ώρες συνεδριάσεων, το υπουργικό συμβούλιο της Ιταλίας, υπό την προεδρία του πρωθυπουργού Μάριο Μόντι, ενέκρινε την Παρασκευή, την περικοπή 4,5 δις ευρώ από τις δημόσιες δαπάνες, ξεκινώντας από την επικείμενη αύξηση του φόρου κατανάλωσης και την έκτακτη χρηματοδότηση για την οικονομική ενίσχυση των πληγέντων περιοχών της χώρας από τους πρόσφατους σεισμούς.\nΟι περικοπές, οι οποίες αναμένεται να φτάσουν τα 10,5 δις ευρώ το 2013 και τα 11 δις ευρώ το 2014, θα επιβραδύνουν την αύξηση 2 ποσοστιαίων μονάδων του φόρου κατανάλωσης μέχρι τον Ιούλιο του επόμενου έτους και θα βοηθήσουν στην\nαποπληρωμή της οικονομικής βοήθειας στη βιομηχανική περιοχή της Εμίλια-Ρομάνια, η οποία επλήγη το Μάιο από τους σεισμούς.\nΤο πακέτο προβλέπει τη μείωση νοσοκομειακών δαπανών, την περικοπή στο μισό του αριθμού των τοπικών κυβερνήσεων, τη σταδιακή μείωση των δημοσίων υπαλλήλων κατά 10% και των στελεχών του δημοσίου κατά 20%, σύμφωνα με την κυβερνητική αναφορά. «Οι περικοπές σε καμία περίπτωση δεν πρόκειται να υποβιβάσουν την ποιότητα των δημοσίων υπηρεσιών που παρέχονται στους πολίτες, αντ’ αυτού στόχος είναι η βελτίωση της ποιότητας και του βαθμού απόδοσης» δήλωσε μετά το τέλος της συνεδρίασης ο Μόντι.\nΣύμμαχος Πούτιν: Ποια είναι η πρώτη πόλη που θα πλήξουμε έαν ξεσπάσει ο Γ’ Παγκόσμιος Πόλεμος\nΗ μείωση του αριθμού των θέσεων εργασίας στο δημόσιο έχει πυροδοτήσει αντιδράσεις από τα συνδικάτα, τα οποία απειλούν με απεργίες σε ολόκληρη τη χώρα.\nΤα σχέδια δεν περιλαμβάνουν σημαντικό αριθμό απολύσεων και θα πραγματοποιηθούν κυρίως μέσω παγώματος προσλήψεων και προγραμμάτων για την παρότρυνση πρόωρων συνταξιοδοτήσεων.\nΤο επίπεδο της μείωσης των θέσεων εργασίας αφορά επίσης στο σχεδιασμό του θεωρητικού επιπέδου του προσωπικού παρά στον αριθμό των ανθρώπων που είναι στην πραγματικότητα απασχολούμενοι, ο οποίος μπορεί να είναι χαμηλότερος.\nΟ υπουργός Δημόσιας Διοίκησης, Φιλίπο Πατρόνι Γκρίφι, δήλωσε στο τέλος της συνεδρίασης, ότι δεν μπορεί να υπολογίσει με ακρίβεια τον αριθμό των θέσεων εργασίας που ουσιαστικά θα περικοπούν.


Στοίχημα: Με τα γκολ στο Champions League! - Στοίχημα - gavros.gr\nΤετάρτη, 23 Οκτωβρίου 2019 - 11:45\nΤο κουπόνι πάμε στοίχημα της Τετάρτης (23/10) παρουσιάζει πολύ μεγάλο ενδιαφέρον. Το Champions League συνεχίζεται και το Betarades.gr... συνεχίζει ακάθεκτο! Σήμερα, ξεχωρίσαμε την αναμέτρηση της Λιλ με τη Βαλένθια. Ωστόσο, στοιχηματικές επιλογές προκύπτουν και από άλλες διοργανώσεις. Συγκεκριμένα, από την Τσάμπιονσιπ της Αγγλίας στο ποδόσφαιρο, και από το Eurocup στο μπάσκετ. Πριν από αυτά όμως, μην ξεχνάτε ότι στο site μας θα βρείτε όλα τα αποτελέσματα για το στοίχημα, ανά πάσα στιγμή. Ας δούμε τώρα τις προτάσεις μας!\nΗ Λιλ είναι αυτήν τη στιγμή στην τελευταία θέση του ομίλου. Σε δύο ματς έχει ισάριθμες ήττες, από Άγιαξ και Τσέλσι. Στο Άμστερνταμ δεν ήταν ανταγωνιστική, και έχασε με 3-0. Ωστόσο, όταν φιλοξένησε την Τσέλσι, παρουσίασε βελτιωμένο πρόσωπο. Ηττήθηκε βέβαια στο τέλος με 1-2. Γενικά, δεν είναι σε καλή αγωνιστική κατάσταση, και κυρίως αμυντικά. Αγνοεί τη νίκη εδώ και τέσσερις αγώνες, ενώ δέχτηκε γκολ σε όλους εξ αυτών. Συνολικά, μετράει πέντε Goal/Goal στα έξι τελευταία ματς που έδωσε. Αν κάνει κάτι... σωστά, είναι ότι παίζει ωραίο ποδόσφαιρο στην επίθεση. Δημιουργεί ευκαιρίες και σκοράρει.\nΗ Βαλένθια με τη σειρά της, αντιμετωπίζει και αυτή αμυντικά προβλήματα. Η εστία της άλλωστε, παραβιάστηκε στα τρία τελευταία παιχνίδια της. Στη La Liga, κατάφερε να πάρει τον βαθμό στην έδρα της Ατλέτικο. Έχει κάνει ήδη ένα μεγάλο «διπλό» στο γκρουπ, επί της Τσέλσι, με 0-1. Αυτό το αποτέλεσμα της δίνει άλλον αέρα για τη διεκδίκηση της πρόκρισης. Επίσης, είναι και... μαξιλαράκι για την τρίτη θέση, που οδηγεί στο Europa League. Οι «Νυχτερίδες» είναι ποιοτική ομάδα και μπορούν να απειλήσουν τη Λιλ.\nΕπιπλέον, η Ντέρμπι είναι αήττητη στα πέντε τελευταία ματς με αντίπαλο τη Γουίγκαν. Οι γηπεδούχοι είναι ανώτεροι, ενώ οι φιλοξενούμενοι δεν... μπορούν μακριά από το «σπίτι» τους. Επιλέγουμε «άσο» σε απόδοση 2.00.


Ολυμπιακός: Διπλό «χτύπημα» με Καρβάλιο και Κεϊτά - «Εθνικός Κήρυκας»\nΟ Πέδρο Μάρτινς. (ΦΩΤΟΓΡΑΦΙΑ: LATO KLODIAN / EUROKINISSI)\nΣε διπλή μεταγραφική κίνηση είναι έτοιμος να προχωρήσει ο Ολυμπιακός που θα φέρει την Πέμπτη (27/1) το απόγευμα στην Ελλάδα, τον 25χρονο Πορτογάλο χαφ της Νότιγχαμ Φόρεστ, Ζοάο Καρβάλιο και τον 19χρονο Ισπανό με ρίζες από το Μάλι, εξτρέμ της Ρεάλ Β΄, Ντιμπί Κεϊτά.\nΟσον αφορά τον Καρβάλιο μίλησε πριν λίγες ημέρες με τον Πέδρο Μάρτινς που έδωσε τη συγκατάθεση του γα να έρθει στους Πειραιώτες. Εφέτος ο Καρβάλιο έχει οκτώ εμφανίσεις με την αγγλική ομάδα σε όλες τις διοργανώσεις, ενώ έχει σκοράρει και δύο γκολ στο Λιγκ Καπ.\nΟ ερχομός του Καρβάλιο στον Ολυμπιακό προαναγγέλθηκε την Τετάρτη (26/1) από την αγγλική «Sun» που έγραψε:\n«Ο Πέδρο Μαρτίνς φέρεται να έδωσε την έγκρισή του για τη μεταγραφή του συμπατριώτη του έναντι ποσού που δεν έχει διευκρινιστεί. Ο Ολυμπιακός, που έχει επίσης ιδιοκτήτη τον ισχυρό άνδρα της Φόρεστ, Βαγγέλη Μαρινάκη, παρακολουθεί την περίπτωση του Καρβάλιο τα τελευταία τρία χρόνια, μετά το εντυπωσιακό του ξεκίνημα στην ομάδα. Ο Καρβάλιο ξεχώρισε στην πρώτη του σεζόν με 4 γκολ και 8 ασίστ σε 40 εμφανίσεις, αλλά έκτοτε έχασε τη θέση του και την περασμένη περίοδο πήγε δανεικός στην Αλμερία».\nΟσον αφορά τον Κεϊτά που προορίζεται αρχικά για τον Ολυμπιακό Β’ προέρχεται από την Ακαδημία της Ρεάλ Μαδρίτης, ενώ το 2016 πέρασε και από την συμπολίτισσα Ράγιο Βαγιεκάνο.


Αρχική σελίδαΠΟΛΙΤΙΚΗΠού πήγαν στρατό οι πολιτικοί αρχηγοί-Ποιος βρέθηκε σε Τάγμα Ανεπιθυμήτων\nΣτην πορεία αναλαμβάνει γραμματέας της Επιτροπής Περιοχής Ανατολικής Στερεάς και Εύβοιας. Έχοντας αυτή την ιδιότητα θα παρουσιαστεί στις ένοπλες δυνάμεις προκειμένου να υπηρετήσει τη στρατιωτική του θητεία για χρονικό διάστημα 21 μηνών. Ως απλός φαντάρος, υπηρέτησε αρχικά στο Μεσολόγγι, ακολούθως πήρε μετάθεση για Κομοτηνή και πήρε απολυτήριο από τη Λήμνο. Εάν κρίνει κανείς από τα στρατόπεδα που παρουσιάστηκε, προφανώς και δεν έβαλε «βύσμα».\nα. ΠΟΥ ΕΚΑΝΑΝ ΟΙ ΑΡΧΗΓΟΙ «ΓΕΡΜΑΝΙΚΑ» ΝΟΥΜΕΡΑ\nβ. ΕΘΝΟΠΑΤΕΡΕΣ ΣΤΗ ΣΚΟΠΙΑ ΚΑΙ ΣΤΗ ΛΟΥΦΑ\nΕΛΛΑΔΑ ΕΝΟΠΛΕΣ ΔΥΝΑΜΕΙΣ ΘΗΤΕΙΑ ΘΗΤΕΙΑ ΠΟΛΙΤΙΚΩΝ ΠΟΛΙΤΙΚΗ\nΑνώνυμος Κυριακή, Απριλίου 11, 2021 3:43:00 μ.μ.\nΤάγμα Ανεπιθυμήτων στην Σύρο και μάλιστα το 1999 λέει ο μπαρουφακις, (ΜΕ ήταν η μονάδα, βαθιά βυσματικη μετάθεση και για στρατιώτες και για στελέχη), μπεεεεεεεε.\nΑνώνυμος Κυριακή, Απριλίου 11, 2021 3:57:00 μ.μ.\nΑνώνυμος Κυριακή, Απριλίου 11, 2021 5:04:00 μ.μ.\nΑς μην κοροιδευόμαστε.Όλοι ξέρουμε ότι και "Έβρο" να γράφει στα χαρτιά του,την έχει βγάλει με απόσπαση Σκαραμαγκά , Γουδί ή ΓΕΣ...


Αποτελέσματα Μεγάλης κλήρωσης του βιβλίου ΧΩΡΙΣ ΧΕΙΡΟΚΡΟΤΗΜΑ - Κερδίστε ένα τριήμερο ταξίδι στο Πάπιγκο! - Εκδόσεις Ψυχογιός\nΑρχική Σελίδα > Αποτελέσματα Μεγάλης κλήρωσης του βιβλίου ΧΩΡΙΣ ΧΕΙΡΟΚΡΟΤΗΜΑ - Κερδίστε ένα τριήμερο ταξίδι στο Πάπιγκο!\nΑποτελέσματα Μεγάλης κλήρωσης του βιβλίου ΧΩΡΙΣ ΧΕΙΡΟΚΡΟΤΗΜΑ - Κερδίστε ένα τριήμερο ταξίδι στο Πάπιγκο!\nΜε μεγάλη χαρά σας ενημερώνουμε πως ολοκληρώθε την Τετάρτη 14/09/2011 και ώρα 15:30, στα γραφεία μας, η κλήρωση Μεγάλη κλήρωση του βιβλίου ΧΩΡΙΣ ΧΕΙΡΟΚΡΟΤΗΜΑ - Κερδίστε ένα τριήμερο ταξίδι στο Πάπιγκο.\nΝικήτρια: Καλαϊτσίδου Ερατώ\nΕπιλαχών Νο1: Βαβαλιάρη Ειρήνη\nΕπιλαχών Νο2: Κολοβού Μαίρη\nΕπιλαχών Νο3: Γκίκας Χρήστος\n§ τη μεταφορά από ΑΘΗΝΑ στο ΠΑΠΙΓΚΟ για δύο άτομα (το νικητή και το συνοδό του) μετ’ επιστροφής,\n§ διαμονή σε ξενοδοχείο 4 αστέρων (2 διανυκτερεύσεις) με πρωινό και ημιδιατροφή.\nΧορηγοί των ταξιδιών είναι οι Εκδόσεις ΨΥΧΟΓΙΟΣ και το site για τον τουρισμό www.hellogreece.gr.\nΜπορείτε να κατεβάσετε και να εκτυπώσετε το δελτίο συμμετοχής από εδώ.


Π100 – Πλανήτης Τεχνόπολη - Platform.gr\n15 & 16 Σεπτεμβρίου από τις 11.00 έως τις 21.00, στην Τεχνόπολη Δήμου Αθηναίων\nΗμερομηνία: 14 Σεπτεμβρίου 2018\n6. Στον Μωβ πλανήτη του Π100 υπάρχει μία φάρμα. Τα ζώα της φάρμας περνούν αρκετές ώρες σερφάροντας στο internet αλλά συχνά πέφτουν σε παγίδες. Πώς θα συνεχίσουν την περιήγησή τους με ασφάλεια; Την απάντηση μας τη δίνει η βραβευμένη πανευρωπαϊκά θεατρική ομάδα Χιλιοδένδρι με την παράσταση «Η Φάρμα του Διαδικτύου», η οποία πραγματοποιείται με την υποστήριξη της Cosmote. Πότε έχεις την ευκαιρία να την απολαύσεις; Την Κυριακή στις 11.00! Μπορείς να εξασφαλίσεις προσκλήσεις για να παρακολουθήσεις τη "Φάρμα του Διαδικτύου" εδώ.\nΟι νικήτριες ομάδες του Young Entrepreneurs Programme\nΤο κορυφαίο πρόγραμμα επιτάχυνσης τριών σταδίων του Reload Greece, εμπνέει, εκπαιδεύει και προετοιμάζει νέους επιχειρηματίες ώστε να αναπτύξουν πρώιμες επιχειρηματικές ιδέες σε βιώσιμες startups...\nΚαι το αποτέλεσμα; Μοναδικό!\nΕξαγορά της ελληνικής Radiojar από μεγάλη αμερικανική εταιρεία digital media\nΑκόμα μια επιτυχία για την ελληνική τετράδα που ανέπτυξε τη δημοφική πλατφόρμα ιντερνετικών ραδιοφωνικών εκπομπών\nStartupNow Academy: μια σειρά από ειδικευμένα acceleration programs\nΟ μεγαλύτερος διαγωνισμός για startups στην Κεντρική και Ανατολική Ευρώπη είναι εδώ!\nΟι συμμετέχοντες έχουν την ευκαιρία να διαγωνιστούν για χρηματικό έπαθλο αξίας 50.000€


Όταν το διαζύγιο των γονιών και η απόκτηση αδελφής προκαλεί αλωπεκία\nΠώς επέδρασε το ομοιοπαθητικό φάρμακο σε ένα εννιάχρονο ασθενή\nΠαρουσιάζεται η περίπτωση νεαρού αγοριού 9 ετών, το οποίο όταν εξετάσθηκε πριν από ενάμιση χρόνο, εμφάνιζε σχετικά αιφνίδια γενικευμένη αραίωση των τριχών της κεφαλής και μόνιμες περιγραμμένες εστίες, κενές τριχών, στη μετωποβρεγματικη χώρα. Η τριχόπτωση έγινε αντιληπτή αρχικά από τη μητέρα, η οποία παρατήρησε σαφώς μεγαλύτερη ποσότητα τριχών να χάνεται στο λούσιμο, αλλά και αρκετές στο μαξιλάρι και τα σεντόνια του παιδιού, τουλάχιστον από μηνός πριν από την προσέλευση στο ιατρείο. Εμφανής ήταν και η αλλαγή της ποιότητας της τρίχας - μαλακή και εύθραυστη.\nΔιαγνωστικά, πρόκειται για περίπτωση γυροειδούς αλωπεκίας (αλωπεκία μη ουλωτική) της οποίας η αιτιολογία παραμένει άγνωστη.\nΑπό το ατομικό αναμνηστικό του παιδιού ουδέν. Από το κληρονομικό ιστορικό, αναφέρεται από την πλευρά του πατέρα πιθανή γυροειδής αλωπεκία στα 12 του χρόνια, για την οποία έλαβε κλασική θεραπεία. Έκτοτε ουδέποτε επανεμφανίστηκε. Αναφέρεται, επίσης, διαβήτης τύπου Ι αλλά και II σε συγγενείς β' βαθμού. Από την οικογένεια της μητέρας, ουδέν.\nΕνδιαφέρον ίσως παρουσιάζει η οικογενειακή κατάσταση, η οποία συνέχισε να διαμορφώνεται με νέα δεδομένα για το παιδί μέχρι τα τρία του χρόνια, οπότε οι γονείς του ήρθαν σε οριστική ρήξη. Ακολούθησε διαζύγιο, δεύτερος γάμος της μητέρας, γέννηση μικρότερης αδελφής, ηλικίας σήμερα 4 ετών.\nΟ μικρός ασθενής δεν είχε πάρει κανένα φάρμακο για κάποιο σωματικό ενόχλημα, για δε το πρόβλημα που παρουσίασε προ μηνός δεν αναφέρεται κανένα σαφές εκλυτικό αίτιο, αλλά ούτε και από τον ίδιο, παρά την προσεκτική διερεύνηση. Περιγράφεται από την μητέρα του (η οποία είναι παιδαγωγός) ως «εκνευριστικά επίμονος και ανυπόμονος». Όλα τα θέλει τώρα. Δεν υπάρχει περίπτωση να μην κάνει αυτό που επιθυμεί! Φανερά ή κρυφά. Εκνευρίζεται έντονα, ειδικά όταν νομίζει ότι αδικείται. Τότε εκσφενδονίζει αντικείμενα, «χτυπιέται», κλείνει με θόρυβο τη πόρτα, «απαντά βίαια σε βία», αλλά δεν κρατά κακία. Ανήσυχος, κινείται διαρκώς προκαλώντας συχνά ζημιές, ιδιαίτερα συμπονετικός, κοινωνικός. Τρώει γρήγορα, άτσαλα, μεγάλες ποσότητες. Επιθυμεί γλυκά, κρέας, πικάντικα, κρύο γάλα, αυγά, ψωμί, δεν έχει απέχθειες.\nΣτον ύπνο είναι ανήσυχος, πετά τα σκεπάσματα. Το πρωί βρίσκεται σε θέση διαγώνια, ανάστροφη, σαν να παλεύει. Ιδρώνει πάρα πολύ, έχει δυσανεξία στη ζέστη ιδιαίτερα δύσοσμες εκκρίσεις, διψά για παγωμένα. Έχει καλές επιδόσεις στο σχολείο αν και επιδεικνύει σχετική δυσφορία στη συμμόρφωση στις απαιτήσεις της εκπαίδευσης, προτιμά να παίζει ποδόσφαιρο, το οποίο, όπως ομολογεί συχνά, βλέπει και στον ύπνο του. Δεν φαίνεται να τον ενοχλεί ιδιαίτερα το πρόβλημα του.\nΑρχικά δόθηκε το ομοιοπαθητικό φάρμακο Sulphur 1M και επανεκτιμήθηκε σε 1,5 μήνα όπου η κατάσταση είχε σαφή επιδείνωση. Ακολούθησε 2η συνταγογράφηση, όπου δόθηκε Stramonium 200, από την όποια δεν υπήρξε κανένα αποτέλεσμα, πλην κάποιων θετικών διαφοροποιήσεων στο επίπεδο της συμπεριφοράς.\nΜετά από επανεκτίμηση της περίπτωσης και διευκρίνιση των ψυχοδιανοητικών κυρίως στοιχείων (διότι από την κλινική εικόνα δεν προέκυπτε κάτι χαρακτηριστικό, πλην της διαρκούς επιδεινώσεως και μάλιστα με γοργό ρυθμό, έτσι ώστε στους 6 συνολικά μήνες από την έναρξη της νόσου να του έχουν πέσει σχεδόν ολοσχερώς οι τρίχες από κάθε περιοχή του σώματος) δόθηκε Tarentula Hispania σε δυναμοποίηση 50 Μ.\nΗ εξέλιξη είχε ως ακολούθως: για τους επόμενους 4 μήνες, φαινομενική «σιγή» του οργανισμού. Στη συνέχεια, άρχισαν να εμφανίζονται τριχίδια, αρχικά στο τριχωτό της κεφαλής, σχεδόν ταυτόχρονα και στο υπόλοιπο σώμα, τα οποία σύντομα, σε διάρκεια 2 - 2,5 μηνών από την αρχική εμφάνιση, κάλυψαν τελείως όλες τις περιοχές αλωπεκίας, έχοντας υγιή υφή και εμφάνιση.\nΣήμερα, 7 μήνες μετά από την χορήγηση του ομοιοπαθητικού φαρμάκου, ο μικρός ΙΟχρονος είναι αποκατεστημένος - υγιής. Αυτό, όμως, που πρέπει να επισημανθεί είναι η -παράλληλα με την έναρξη της βελτίωσης του σωματικού προβλήματος- προοδευτική μεταβολή στην ψυχική σφαίρα, αντανάκλαση της οποίας στη συμπεριφορά, -θεαματική πλέον- θέλησε να κάνει κατά τα λεγόμενα της μητέρας «ένα μικρό θαύμα».\nΕξομολογουμένη, φοβάται να πιστέψει. Προσπαθούσε στο παρελθόν να αντιμετωπίσει έναν μικρό ταραξία. Σήμερα μιλά για ένα παιδί που συνεργάζεται, που εκφράζεται με γλυκύτητα, που αξιοποιεί αποτελεσματικά την ενάργεια του πνεύματος του. Βρίσκω χρήσιμη την ανωτέρω απόδοση, προκειμένου να αποφευχθούν υποθέσεις που θα περιλάμβαναν κατασταλτική δράση της θεραπείας, προκειμένου να αποκατασταθεί η αλωπεκία.\nΗ ομοιοπαθητική θεραπεία έρχεται με καθαρότητα να προσυπογράψει το αποτέλεσμα, διαλύοντας την όποια υπόθεση για πλασματικές δράσεις, σε κάθε σκεπτόμενο άνθρωπο.\nΤης Αριάδνης Βαλαμόντε, Ψυχιάτρου, ιατρού, από το περιοδικό Ομοιοπαθητική Ιατρική, τεύχος 26


Showing results for tags 'Jean Van Hamme'. - GreekComics\nShowing results for tags 'Jean Van Hamme'.\n*Το παρακάτω κόμικ περιέχει ενήλικα θέματα και προτείνεται σε άτομα ηλικίας 18+. Το 1966 ο Jean Van Hamme, που είχε πάθος το γράψιμο ιστοριών, επικοινώνησε με τον Paul Cuvelier. Προσέφερε λοιπόν στο Γάλλο σκιτσογράφο τις υπηρεσίες του. O Cuvelier, αντί να ζητήσει νέα σενάρια για τον γνωστό του ήρωα, Corentin, ζήτησε μια ιστορία που να αναδεικνύει τον ερωτισμό του γυναικείου σώματος. Ετσι ο Van Hamme συνέλαβε την ιστορία της Epoxy, ένα παραμύθι που αναμιγνύει την φαντασία με την μυθολογία και αφηγείται τις περιπέτειες μιας αφελούς νεαρής κορασίδος στα νύχια των αμαζόνων, που είναι το ίδιο γυμνές με αυτήν. Η πλέον κλασική BD ιστορία από δύο κλασικούς δημιουργούς.O Cuvelier έχει δουλέψει για τον Herge το 1946 σε κάποια άλμπουμ TinTin ενώ δημιούργησε την σειρά "The Extraordinary Odyssey of Corentin Feldoe". Ο Βέλγος Jean Van Hamme δεν είναι άλλος από τον σεναριογράφο τριών από τις πιο γνωστές και αξιόλογες σειρές των Γαλλοβελγικών, τις "Thorgal", "XIII" και "Largo Winch". Η εκδοτική Le Lombard στις αρχές του 2000 δημιούργησε μια ειδική συλλογή με επιλεγμένα έργα που ονομάζεται "The Signed Collection" και περιέχει έργα καλλιτεχνών που βρίσκονται στην αφρόκρεμα των Bandes Dessinee. Το Epoxy κυκλοφόρησε αρχές Μαΐου του 2003. Μεταξύ άλλων στη συλλογή συμπεριλαμβάνονται έργα των Follet - Duchateau, Dany - Van Hamme, Griffo - Cothias, Hermann - Yves, Cosey, Andreas - Foerster, Rosinski - Van Hamme και Will - Rudi Miel. To Epoxy θα μπορούσε να χαρακτηριστεί ένας από τους πατέρες των κόμικ που οι Γάλλοι αποκαλούν Fantastique. Έχει να κάνει με μια κοπέλα, την Epoxy, που ταξιδεύει με το σκάφος της στο ηλιόλουστο Αιγαίο και ναυαγεί, μόνο για να ξυπνήσει σε έναν κόσμο όπου όλη η Ελληνική μυθολογία ζωντανεύει και αυτή παγιδεύεται μέσα της σε μια δίνη περιπετειών από μύθο σε μύθο. Κλασική γραμμή BD με πανέμορφο ερωτικό και αισθησιακό σχέδιο. Μην ξεχνάμε πως πρώτος στόχος αυτού του κόμικ ήταν η ανάδειξη της αθωότητας και αγνότητας του αμόλυντου και δίχως ψεγάδια γυναικείου σώματος, καθώς και η μετάβαση στην αντίπερα όχθη. Το σενάριο είναι αφαιρετικό και έχει κάποια θέματα στη ροή μιας και είναι ξεκάθαρο πως δεν ήταν αυτός ο σκοπός τους. Δεν τους ενδιέφερε η ποιητικότητα και υιοθετούν μια αφήγηση της μορφής "έγινε αυτό, και μετά εκείνο, και πήγε εκεί, και της έκαναν αυτό κλπ". Πα μαλ, δεδομένων των συνθηκών, της εποχής που γράφτηκε και του σκεπτικού πίσω από την δημιουργία, δεν έχω παραπάνω απαιτήσεις. Για όσους αναρωτηθούν, όχι δεν είναι τσόντα και ούτε ως τέτοια πρέπει να αντιμετωπίζεται μόνο και μόνο γιατί έχει γυμνό. Να τσεκαριστεί για την ιστορικότητα του αν μη τι άλλο.\nRANI [ JEAN VAN HAMME, ALCANTE, FRANCIS VALLES ]\nΓαλλοβελγική σειρά γραμμένη απ΄τον Didier Alcante σε σενάριο Jean Van Hamme. Tι εννοώ. Ο Van Hamme έγραψε το σενάριο το 2008 για μια τηλεοπτική μίνι σειρά 8 επεισοδίων που θα προβάλονταν στο κανάλι France 2. Για λόγους ανωτέρας βίας υπήρξε καθυστέρηση στην προβολή. Μπροστά στον κίνδυνο ν΄ακυρωθεί το πρότζεκτ είχαμε την προσαρμογή της σειράς σε κόμικ. Λόγω φόρτου εργασίας εκείνη την περίοδο ο VH δεν είχε χρόνο ν΄ασχοληθεί και ανάθεσε τη μεταφορά στον Alcante. Τελικά με 2 χρόνια καθυστέρηση είχαμε και την τηλεοπτική προβολή αμέσως μετά την κυκλοφορία του 2ου άλμπουμ Στα του κόμικ τώρα. Η σειρά (θα) αποτελείται από 8 άλμπουμ, όσα και τα τηλεοπτικά επεισόδια. Έχουν κυκλοφορήσει τα 6, ενώ τέλος του μήνα βγαίνει και το 7ο. Δεν έχουν εκδοθεί στα αγγλικά αλλά τα 5 πρώτα υπάρχουν σε αγγλικό scanlation. Μόνο αυτά διάβασα Eίμαστε στο 1743, σε μια Ευρώπη που βρίσκεται σε αναβρασμό λόγω του πολέμου της Αυστριακής Διαδοχής. Η ιστορία ξεκινάει στη Γαλλία και πρωταγωνιστεί η Jolanne de Valcourt, θετή κόρη του Μαρκήσιου Charles de Valcourt. Οι περιπέτειές της αρχίζουν όταν ο ετεροθαλής αδερφός της, Philippe, την κατηγορεί για συνέργεια σε προδοσία κατά της χώρας και στο θάνατο του πατέρα τους. Υπεύθυνος γι΄αυτές τις πράξεις όμως είναι ο ίδιος ο Philippe που δεν άντεξε το γεγονός ότι ο Mαρκήσιος άφησε με διαθήκη όλη την κληρονομιά του στη Jolanne. H Jolanne συλλαμβάνεται και καταδικάζεται σε θάνατο. Aποδράει με τη βοήθεια του Άγγλου υποτιθέμενου συνεργού της(τον οποίο ερωτεύεται), για να ξανασυληφθεί αργότερα, να ξαναποδράσει, να ξανασυληφθεί και πάει λέγοντας. Όπως καταλαβαίνετε το σενάριο δεν δρέπει δάφνες φαντασίας, σίγουρα όχι τόσης όσης μας συνήθισε ο κατά τ΄άλλα σπουδαίος Van Hamme To τέλος του 2ου τεύχους τη βρίσκει να έχει πάρει την ταυτότητα μιας πόρνης καταδίκου που έχασε τη ζωή της(και κατά διαβολική σύμπτωση έτυχε να της μοιάζει) και μ΄αυτόν τον τρόπο καταφέρνει να γλυτώσει την κρεμάλα και να καταλήξει σκλάβα στην Ινδία. Eκεί αναγκάζεται να δουλέψει σε πορνείο, πρώτα ως ιερόδουλη, έπειτα ως... τσατσά Ανακαλύπτουν ποια είναι και το σκάει με βάρκα. Πάνω στην προσπάθειά της χτυπάει στο κεφάλι και χάνει τη μνήμη της, καταλήγοντας σ΄ένα απόμερο νησί(τι σας θυμίζει;) κτλ κτλ... Πάθη, συνωμοσίες, δίψα για εκδίκηση... Εν ολίγοις έχουμε μια αρκετά κοινότυπη πλοκή, με τις σεναριακές της ευκολίες, η οποία τραβιέται από εδώ κι από εκεί, εμπλουτίζεται με κάποιες σκηνές δράσης/βίας και με... μπόλικο γυμνό, σαν μια "πιασάρικη" τηλενουβέλα. Άλλωστε αυτό δεν προοριζόταν να γίνει; Στην πορεία προέκυψε το κόμικ. Στους χαρακτήρες επίσης υπάρχει ένα θέμα. Και δη της πρωταγωνίστριας. Τη βλέπουμε απ΄τη μια να έχει ισχυρές ηθικές αξίες, απ΄την άλλη για να πετύχει το σκοπό της δε διστάζει να πουλήσει το κορμί της στο ναύαρχο de la Bourdonnais. Eρωτεύεται τον Graig Walker, πάει όμως και με τη φίλη της, Indra(είπαμε, το σεξ πουλάει). Inconsistencies που δε συνάδουν με ό,τι μας έχει δείξει ο VH στις υπόλοιπες δουλειές του, όπου ένα απ΄τα κύρια χαρακτηριστικά τους ήταν η υποδειγματική συνέπεια και εξέλιξη των χαρακτήρων(βλ. Θόργκαλ, Λάργκο κτλ). Απ΄την άλλη η σειρά συνολικά έχει το χαβαλέ της, δεν μπορώ να πω. Σε κρατάει σε εγρήγορση και δεν κάνει το διάβασμα αγγαρεία(άλλωστε δεν έχει βρεθεί (ακόμα) κάτι στο οποίο συμμετείχε ο VH και ήταν αδιάφορο). Και δεν κρύβω ότι θα 'θελα να μάθω τη συνέχεια και πως η Jolanne κατέληξε να γίνει "Rani"(Ινδή Πριγκίπισσα) Συνιστάται σε όσους τη βρίσκουν με ανάλαφρες εξωτικές περιπέτειες ή σ΄όσους (σαν εμένα) θέλουν να έχουν διαβασμένα άπαντα του Van Hamme. Μέχρι στιγμής νομίζω είναι η υποδεέστερη δουλειά του που έχω διαβάσει, κονταροχτυπιέται με τη Lady S. Επαναλαμβάνω όμως δεν είναι κακή. Στέκεται με αξιοπρέπεια Ξέχασα ν΄αναφέρω πως το απλά συμπαθητικό σχέδιο είναι του Francis Valles(γνωστός κι απ΄το "Les Maitres de l'Orge"). Ορίστε και μερικά δείγματα\nΠΟΙΑ ΔΟΥΛΕΙΑ ΤΟΥ JEAN VAN HAMME ΕΙΝΑΙ Η ΑΓΑΠΗΜΕΝΗ ΣΑΣ;\nΔημοσκόπηση για τους φανς του Van Hamme και των BD γενικότερα. Ποια η αγαπημένη σας δουλειά του σπουδαίου Βέλγου δημιουργού; Είναι πολλαπλής επιλογής αλλά καλό θα ήταν να μην ξεπεράσουμε τις 5 απαντήσεις. Στις επιλογές έχω βάλει τις σειρές του σαν σύνολο, ενώ ξεχωριστά τα one-shots και τα τεύχη σειράς η οποία δεν είναι δικής του δημιουργίας (πχ Μπλέικ και Μόρτιμερ) Έχοντας διαβάσει σχεδόν τα πάντα από VH, βασικά όλα όσα έχω βρει σε ελληνικά και αγγλικά(μόνο τα Rani μου μένουν), μπορώ να πω ότι μ΄άρεσαν όλα. Άλλα περισσότερο άλλα λιγότερο. Με δυσκολία επομένως θα κάνω το προσωπικό μου top-5: 1) Largo Winch H αγαπημένη μου σειρά από VH και κατά την προσωπική μου άποψη η πιο ολοκληρωμένη του. Μάλιστα είμαι σε φάση που την ξαναδιαβάζω 2) Blake et Mortimer "L'Αffaire Francis Blake" "Υπόθεση Φράνσις Μπλέικ" στα ελληνικά, το άλμπουμ που κατάφερε ν΄αναβιώσει με απόλυτη επιτυχία τη σειρά Μπλέικ και Μόρτιμερ στη μετα-Jacobs εποχή 3) Blake et Mortimer "La Malédiction des Trente Deniers" Ή αλλιώς "Η Κατάρα των Τριάκοντα Αργυρίων". Ναι ok, είμαι Μ&Μ φαν ως γνωστόν, αλλά πιστεύω πως αντικειμενικά αυτό το τεύχος είναι η καλύτερη παραλλαγή της "Μεγάλης Πυραμίδας" και μια απ΄τις καλύτερες περιπέτειες που έχουν γραφτεί ποτέ 4) Western Όπως λέει κι ο ανέμπνευστος κακά τα ψέματα τίτλος(ευτυχώς μόνο ο τίτλος είναι ανέμπνευστος), πρόκειται για western, το μοναδικό αν δεν απατώμαι που έγραψε ο VH, αποδεικνύοντας ότι αν έχεις ταλέντο μπορείς να μεγαλουργήσεις σε οποιοδήποτε genre 5) Thorgal Tέλος κλείνω με τον Θόργκαλ, μια σειρά που εκτίμησα τη 2η φορά που τη διάβασα. Η μυθολογία των Βίκινγκς παντρεμένη με ηρωική φαντασία και ολίγη επιστημονική φαντασία. Must read, όπως και τα παραπάνω αλλά και τα παρακάτω. Για VH μιλάμε άλλωστε Καλό βόλι\nHISTOIRE SANS HEROS - VINGT ANS APRES [ JEAN VAN HAMME, DANY ]\nΤο "Histoire Sans Heros" (Ιστορία Χωρίς Ήρωες) είναι κόμικ που εκδόθηκε το 1977 από τις εκδόσεις Lombard. Το σενάριο είναι του Jean Van Hamme και σχέδιο του Dany. Αρχικά ήταν αυτοτελές αλλά το 1997 οι δημιουργοί έφτιαξαν και μια συνέχεια που εκδόθηκε την ίδια χρονιά από την Lombard με τον τίτλο "Vingt Ans Apres" (Είκοσι Χρόνια Μετά). Το "Histoire Sans Heros" εξιστορεί την περιπέτεια μιας ομάδας επιζώντων από αεροπορικό ατύχημα μέσα σε ζούγκλα κάπου στη Νότιο Αμέρική. Μια ιστορία αρκετά κλειστοφοβική καθώς εξελίσσεται στον πρόχειρο καταυλισμό γύρω από τα συντρίμια και μας δείχνει την δυναμική ανάμεσα σε ανθρώπους με διαφορετικούς χαρακτήρες και πως λειτουργούν κάτω υπό την πίεση της επιβίωσης. Δυνατό το σενάριο και καλό το σχέδιο. Το "Vingt Ans Apres" (μάλλον εμπνευσμένος ο τίτλος από το έργο του Αλέξανδρου Δουμά) μας μεταφέρει (σπόιλερ για όσους δεν έχουν διαβάσει το πρώτο)


Στήριξη της υποψηφιότητας του Κ. Σιμιτσή από τον Θανάση Θεοχαρόπουλο - KavalaWebNews.gr\nΑρχική Ειδήσεις Πολιτική Στήριξη της υποψηφιότητας του Κ. Σιμιτσή από τον Θανάση Θεοχαρόπουλο\nΣτήριξη της υποψηφιότητας του Κ. Σιμιτσή από τον Θανάση Θεοχαρόπουλο\nΘετικό και υγιές χαρακτήρισε ο υποψήφιος περιφερειάρχης Ανατολικής Μακεδονίας και Θράκης Κωστής Σιμιτσής, το μεγάλο ενδιαφέρον που παρουσιάζεται για τη διεκδίκηση της περιφέρειας από πολλούς υποψηφίους.\nΜε δήλωσή του στα τοπικά μέσα ενημέρωσης το μεσημέρι της Δευτέρας (19/11), ο κ. Σιμιτσής επισήμανε σχετικά: «Είναι απόλυτα θετικό και υγιές το γεγονός ότι άνθρωποι ασχολούνται με την πολιτική. Η πολιτική θα λύσει τα προβλήματα που ενδεχομένως η ίδια προκάλεσε. Αυτό είναι και το νόημα της δημοκρατίας. Η συμμετοχή και ο αγώνας για το καλύτερο».\n«Στόχος μας να φέρουμε την περιφέρειά μας από την μέσα πλευρά των συνόρων της Ε.Ε.»\n«Δίνω τα συγχαρητήρια μου σε όλους όσοι θα αγωνιστούν μαζί μου για μια καλύτερη περιφέρεια, για να μπορέσουμε επιτέλους να φέρουμε την περιφέρειά μας από την μέσα πλευρά των συνόρων της Ε.Ε. Δυστυχώς, η Π.Α.Μ.Θ. είναι η πιο φτωχή της Ε.Ε. και σκοπός μας είναι να συγκλίνουμε και να έρθουμε στο ίδιο επίπεδο με τις ευρωπαϊκές περιφέρειες, ώστε πραγματικά οι κάτοικοι αυτής της όμορφης περιοχής να μπορούν να ζουν μια καλή και άνετη ζωή», συμπλήρωσε χαρακτηριστικά στις δηλώσεις του ο υποψήφιος περιφερειάρχης Ανατολικής Μακεδονίας και Θράκης.\nΗ «Κοινωνική Συμμαχία» οργανώνεται – Ξεκίνησε ήδη τις επαφές του σε όλες τις περιφερειακές ενότητες ο Κωστής Σιμιτσής – Μετά τις γιορτές οι ανακοινώσεις\nΣε σχέση με την προετοιμασία του συνδυασμού του, ο οποίος θα κρατήσει τελικά το όνομα «Κοινωνική Συμμαχία», ο Κωστής Σιμιτσής υπογράμμισε: «Όσον αφορά τον συνδυασμό μας, η «Κοινωνική Συμμαχία» οργανώνεται, έχει άξια και έμπειρα στελέχη που θα πλαισιώσουν νεότερα στελέχη. Ήδη έχω αρχίσει τις επαφές μου σε όλες τις περιφερειακές ενότητες, είναι πολλά τα χιλιόμετρα, είναι μια όμορφη περιφέρεια και πραγματικά αξίζει να τη γνωρίσουμε από κοντά, όπως και τους ξεχωριστούς ανθρώπους της. Ακόμη είναι νωρίς για τις όποιες ανακοινώσεις. Μετά τις γιορτές θα έχουμε νέα».\nΔήλωση στήριξης του προέδρου της ΔΗΜ.ΑΡ. στο πρόσωπο του Κωστή Σιμιτσή\nΓια την υποψηφιότητα Σιμιτσή δήλωση έκανε από την Καβάλα και ο πρόεδρος της ΔΗΜ.ΑΡ. και κοινοβουλευτικός εκπρόσωπος του ΚΙΝ.ΑΛ. Θανάσης Θεοχαρόπουλος, ο οποίος επισήμανε: «Η υποψηφιότητα του κ. Σιμιτσή, είναι μια πολύ καλή υποψηφιότητα, όχι μόνο για τον χώρο της Κεντροαριστεράς, αλλά για την περιφέρεια Ανατολικής Μακεδονίας και Θράκης. Είναι μια υποψηφιότητα ελπίδας με έναν άνθρωπο που γνωρίζει καλά τα θέματα της αυτοδιοίκησης. Μπορεί και θα περάσει στον δεύτερο γύρο, με στόχο να γίνει ο επόμενος περιφερειάρχης Α.Μ.Θ. Έχω συνεργαστεί μαζί του όταν ήταν δήμαρχος κι ήμουν γενικός γραμματέας κοινοτικών πόρων και υποδομών, οπότε γνωρίζω πως διεκδικούσε τα θέματα και πως υλοποιεί στόχους».\nΠροηγούμενο άρθροΕκστρατεία ενάντια στην παιδική κακοποίηση από «Το Χαμόγελο του Παιδιού»\nΕπόμενο άρθροΟ Δημήτριος Βογιατζής υποψήφιος δήμαρχος Καβάλας


Ολυμπιακός: Οι μικροί που θα πάρουν άμεσα ευκαιρίες | sportime.gr\nΟλυμπιακόςΠέδρο ΜαρτίνςΓιώργος Μαρίνος\nΟλυμπιακός: Οι μικροί που θα πάρουν άμεσα ευκαιρίες\nΔημήτρης Μαργωμένος 15/03/2019 20:23:56\nΟ Ολυμπιακός έχει σε εξέλιξη σπουδαίο πρότζεκτ για την ακαδημία, με τον Πέδρο Μαρτίνς να δείχνει μεγάλο ενδιαφέρον. Μάλιστα σε συνεργασία με τον Ρικάρντο Πέρες (υπεύθυνος της ακαδημίας) έχουν πάρει την απόφαση να προωθήσουν κάποια παιδιά.\nΟ πρώτος είναι ο Γιώργος Μαρίνος. Ο 19χρονος εξτρέμ αποκτήθηκε το καλοκαίρι από τον Αστέρα Τρίπολης. Διανύει μια σούπερ σεζόν και τις τελευταίες ημέρες προπονείται μόνιμα με την πρώτη ομάδα. Κάτι που γίνεται σε εβδομάδα ντέρμπι με τον Παναθηναϊκό. Σημαντικό που έχει και την σημασία του.\nΜάλιστα ο κόουτς του Ολυμπιακού στην προπόνηση της Τετάρτης του έδωσε και συγχαρητήρια. Αιτία ένα γκολ που σημείωσε στο δίτερμα και έδειξε ικανοποιημένος για την παρουσία του μικρού.\nΤο ενδιαφέρον όλων είναι στο ντέρμπι της Κυριακής με τον Παναθηναϊκό στο ΟΑΚΑ. Αλλά από την άλλη πάντα υπάρχει στο μυαλό του Πέδρο Μαρτίνς η πρόθεση να «βγάλει» παίκτη από την ακαδημία του συλλόγου.\nΟΙ ΞΕΝΙΤΙΔΗΣ, ΒΟΪΛΗΣ, ΜΠΟΥΛΑΡΙ\nΓι’ αυτό και δεν είναι λίγες οι φορές που έχει δείξει την πρόθεσή του να προωθήσει ποδοσφαιριστές από την ακαδημία στην πρώτη ομάδα και να τους δώσει την ευκαιρία.\nΤο έχει κάνει με τον Γιώργο Ξενιτίδη, όπως και με τον Αλέξανδρο Βοΐλη. Δύο ποδοσφαιριστές, επίσης από τα βασικά στελέχη των Κ19. Οι οποίοι έχουν δώσει το «παρών» σε προπονήσεις της πρώτης ομάδας όπως και σε αγώνες Κυπέλλου.\nΚαι το ίδιο, πληροφορίες αναφέρουν, θα συμβεί και με τον επιθετικό των Νέων, Εμιλιάνο Μπουλάρι. Αυτή την περίοδο είναι η σειρά του Μαρίνου και τα πηγαίνει μια χαρά. Και μέχρι το τέλος της αγωνιστικής σεζόν θα συνεχίσει ο Πορτογάλος να «ανεβάζει» ποδοσφαιριστές στην πρώτη ομάδα.\nΕκτός όμως από τις προπονήσεις, ο Πέδρο Μαρτίνς έχει σκοπό να δώσει και άλλες ευκαιρίες στους μικρούς σε επίσημους αγώνες του Ολυμπιακού. Μέχρι τώρα έχουν παίξει σε ματς Κυπέλλου. Αλλά ο κόουτς των «ερυθρόλευκων» έχει σκοπό να δώσει στους πιτσιρικάδες χρόνο συμμετοχής και σε αγώνες πρωταθλήματος.\nΜετά το ντέρμπι με τον Παναθηναϊκό στο ΟΑΚΑ έχει σκοπό να βάλει στο… παιχνίδι και τους μικρούς ο τεχνικός του Ολυμπιακού. Κι αν όλα πάνε καλά θα πάρουν τον χρόνο τους.\nΓενικότερα ο Πέδρο Μαρτίνς δείχνει να ασχολείται με τους μικρούς και να θέλει να προωθήσει το νέο αίμα του Θρύλου, κάτι το οποίο άλλωστε είναι επιθυμία και της διοίκησης.\n« Ροζ σκάνδαλο: Γάλλος υπουργός φιλά άγνωστη (video)\nΑΕΛ: Με δύο απουσίες στα Γιάννενα »


Βιολογια Των Μικροοργανισμων - Θετικες επιστημες (BKS.0556042)\nΑρχική > Βιβλία > Θετικές Επιστήμες > ΒΙΟΛΟΓΙΑ ΤΩΝ ΜΙΚΡΟΟΡΓΑΝΙΣΜΩΝ\nΒΙΟΛΟΓΙΑ ΤΩΝ ΜΙΚΡΟΟΡΓΑΝΙΣΜΩΝ\nΜερικοί δυσκολεύονται να κατανοήσουν το πώς είναι δυνατόν οι χιμπατζήδες και οι άνθρωποι να είναι στενοί συγγενείς. Πώς θα αντιδρούσατε στην παρατήρηση ότι ο πλανήτης μας έβριθε από ζωή 3,5 δισεκατομμύρια χρόνια πριν καν εμφανιστούν χιμπατζήδες, άνθρωποι, πεύκα, και πεταλούδες; Πώς θα αντιδρούσατε στη διαπίστωση ότι άμεσοι απόγονοι αυτών των πρώτων κατοίκων του πλανήτη ζούν ακόμη και σήμερα ανάμεσά μας, αλλά εμείς δεν τους βλέπουμε; Πώς θα αντιδρούσατε στη σκέψη ότι αυτοί οι πανάρχαιοι «αόρατοι» κάτοικοι της Γης είναι οι πραγματικοί πρόγονοι όλων των σημερινών ζωντανών οργανισμών; Χωρίς αυτούς τους «αόρατους» οργανισμούς η ατμόσφαιρα της Γης δεν θα είχε οξυγόνο και το αυτοκίνητό μας βενζίνη, δεν θα ξέραμε το ψωμί, το κρασί, και το γιαούρτι, ενώ μερικές κυρίες θα αγνοούσαν τις ευεργετικές υπηρεσίες του μπότοξ. Καλώς ήλθατε στον θαυμαστό κόσμο των μικρο-οργανισμών!\nΤο βιβλίο αυτό είναι η ελληνική έκδοση ενός από τα κορυφαία παγκοσμίως εισαγωγικά εγχειρίδια μικροβιολογίας, της επιστήμης που μελετά τον κόσμο των μικροοργανισμών και που αποτελεί έναν από τους βασικούς πυλώνες της σύγχρονης βιολογίας. Κεντρικός άξονας του βιβλίου είναι η κατανόηση της βασικής βιολογίας των μικροοργανισμών, δηλαδή των θεμελιωδών μοριακών μηχανισμών που διέπουν τη δομή, τη λειτουργία, αλλά και την ένταξη στο περιβάλλον τους. Επίσης, παρουσιάζει κάποιες κεφαλαιώδους κοινωνικής και οικονομικής σημασίας εφαρμογές στην ιατρική, τη βιομηχανία, τη γεωργία, και τη βιοτεχνολογία, που έχουν τις ρίζες τους στη βασική μελέτη των μικροοργανισμών.\nΗ ιδέα μιας ελληνικής έκδοσης του βιβλίου αυτού γεννήθηκε από τις πιεστικές διδακτικές ανάγκες ενός σύγχρονου εισαγωγικού μαθήματος μικροβιολογίας στα ελληνικά πανεπιστήμια και τεχνολογικά ιδρύματα. Ένα τέτοιο βιβλίο θα πρέπει: (α) να καλύπτει με επάρκεια το εύρος των δραστηριοτήτων που μελετά η σύγχρονη μικροβιολογία. (β) να διατηρείται διαρκώς «συντονισμένο» με τις τελευταίες επιστημονικές εξελίξεις από τη συγγραφική του ομάδα. (γ) να στηρίζει το βασικό κείμενο με υψηλής ποιότητας έγχρωμη εικονογράφηση και (δ) να συμπληρώνει το έντυπο υλικό με ηλεκτρονικά και/ή διαδικτυακά βοηθήματα για τον φοιτητή και τον διδάσκοντα. Η Βιολογία των Μικροργανισμών του Brock πληροί όλες τις παραπάνω προϋποθέσεις και μάλιστα έχει χρησιμεύσει διεθνώς ως ανεκτίμητο βοήθημα σε πολλές γενεές προπτυχιακών και μεταπτυχιακών φοιτητών στις επιστήμες της ζωής, αλλά και επαγγελματιών επιστημόνων.\nΒΙΟΛΟΓΙΑ ΤΩΝ ΜΙΚΡΟΟΡΓΑΝΙΣΜΩΝ (BKS.0556042)\nΜερικοί δυσκολεύονται να κατανοήσουν το πώς είναι δυνατόν οι χιμπατζήδες και οι άνθρωποι να είναι στενοί συγγενείς. Πώς θα αντιδρούσατε στην παρατήρηση ότι ο πλανήτης μας έβριθε από ζωή 3, 5 δισεκατομμύρια χρόνια πριν καν εμφανιστούν χιμπατζήδες, άνθρωποι, πεύκα, και πεταλούδες; Πώς θα αντιδρούσατε στη διαπίστωση ότι άμεσοι απόγονοι αυτών των πρώτων κατοίκων του πλανήτη ζούν ακόμη και σήμερα ανάμεσά μας, αλλά εμείς δεν τους βλέπουμε; Πώς θα αντιδρούσατε στη σκέψη ότι αυτοί οι πανάρχαιοι «αόρατοι» κάτοικοι της Γης είναι οι πραγματικοί πρόγονοι όλων των σημερινών ζωντανών οργανισμών; Χωρίς αυτούς τους «αόρατους» οργανισμούς η ατμόσφαιρα της Γης δεν θα είχε οξυγόνο και το αυτοκίνητό μας βενζίνη, δεν θα ξέραμε το ψωμί, το κρασί, και το γιαούρτι, ενώ μερικές κυρίες θα αγνοούσαν τις ευεργετικές υπηρεσίες του μπότοξ. Καλώς ήλθατε στον θαυμαστό κόσμο των μικρο-οργανισμών!\nΒΙΟΛΟΓΙΑ ΤΩΝ ΜΙΚΡΟΟΡΓΑΝΙΣΜΩΝ BKS.0556042 BKS.0556042 ΣΥΛΛΟΓΙΚΟ ΕΡΓΟ ΣΥΛΛΟΓΙΚΟ ΕΡΓΟ ΘΕΤΙΚΕΣ ΕΠΙΣΤΗΜΕΣ Κατηγορία: ΘΕΤΙΚΕΣ ΕΠΙΣΤΗΜΕΣ •ΣΥΛΛΟΓΙΚΟ ΕΡΓΟ στην κατηγορία ΘΕΤΙΚΕΣ ΕΠΙΣΤΗΜΕΣ ISBN: 960-524-200-1 Συγγραφέας: ΣΥΛΛΟΓΙΚΟ ΕΡΓΟ Εκδοτικός οίκος: ΠΑΝΕΠΙΣΤΗΜΙΑΚΕΣ ΕΚΔΟΣΕΙΣ ΚΡΗΤΗΣ Μετάφραση: ΣΥΛΛΟΓΙΚΗ Σελίδες: 680 Διαστάσεις: 21Χ29 Ημερομηνία Έκδοσης: 2005 Μερικοί δυσκολεύονται να κατανοήσουν το πώς είναι δυνατόν οι χιμπατζήδες και οι άνθρωποι να είναι στενοί συγγενείς. Πώς θα αντιδρούσατε στην παρατήρηση ότι ο πλανήτης μας έβριθε από ζωή 3, 5 δισεκατομμύρια χρόνια πριν καν εμφανιστούν χιμπατζήδες, άνθρωποι, πεύκα, και πεταλούδες; Πώς θα αντιδρούσατε στη διαπίστωση ότι άμεσοι απόγονοι αυτών των πρώτων κατοίκων του πλανήτη ζούν ακόμη και σήμερα ανάμεσά μας, αλλά εμείς δεν τους βλέπουμε; Πώς θα αντιδρούσατε στη σκέψη ότι αυτοί οι πανάρχαιοι «αόρατοι» κάτοικοι της Γης είναι οι πραγματικοί πρόγονοι όλων των σημερινών ζωντανών οργανισμών; Χωρίς αυτούς τους «αόρατους» οργανισμούς η ατμόσφαιρα της Γης δεν θα είχε οξυγόνο και το αυτοκίνητό μας βενζίνη, δεν θα ξέραμε το ψωμί, το κρασί, και το γιαούρτι, ενώ μερικές κυρίες θα αγνοούσαν τις ευεργετικές υπηρεσίες του μπότοξ. Καλώς ήλθατε στον θαυμαστό κόσμο των μικρο-οργανισμών! Το βιβλίο αυτό είναι η ελληνική έκδοση ενός από τα κορυφαία παγκοσμίως εισαγωγικά εγχειρίδια μικροβιολογίας, της επιστήμης που μελετά τον κόσμο των μικροοργανισμών και που αποτελεί έναν από τους βασικούς πυλώνες της σύγχρονης βιολογίας. Κεντρικός άξονας του βιβλίου είναι η κατανόηση της βασικής βιολογίας των μικροοργανισμών, δηλαδή των θεμελιωδών μοριακών μηχανισμών που διέπουν τη δομή, τη λειτουργία, αλλά και την ένταξη στο περιβάλλον τους. Επίσης, παρουσιάζει κάποιες κεφαλαιώδους κοινωνικής και οικονομικής σημασίας εφαρμογές στην ιατρική, τη βιομηχανία, τη γεωργία, και τη βιοτεχνολογία, που έχουν τις ρίζες τους στη βασική μελέτη των μικροοργανισμών. Η πρώτη έκδοση του βιβλίου παρουσιάστηκε το 1970 από τον Thomas Brock. Αυτό τον εξέχοντα μικροβιολόγο τιμά και ο τίτλος των μετεγενέστερων εκδόσεων του βιβλίου, που συνεχίζονται από τους επιγόνους του. Οι πρόσφατες εκδόσεις, όπως η 10η στην οποία βασίστηκε η ελληνική μετάφραση, προσπάθησαν να διατηρήσουν το βασικό σώμα της «κλασικής» επιστήμης της μικροβιολογίας. Παράλληλα, όμως, ενσωμάτωσαν αρκετές από τις συγκλονιστικές επιστημονικές εξελίξεις των τελευταίων ετών, όπως την ουσιαστική κατανόηση της μικροβιακής ζωής σε χημικό επίπεδο, την ανάλυση της πλήρους γενετικής «συνταγής» των μικροοργανισμών (γονιδιωματική ανάλυση), την καλύτερη κατανόηση της εξελικτικής συγγένειας των οργανισμών μεταξύ τους, τη σύγχρονη ιολογία, και τις επαναστατικές δυνατότητες που προσφέρει η χρήση των μονοκύτταρων οργανισμών ως βιοτεχνολογικών μικρο-εργοστασίων. Η ιδέα μιας ελληνικής έκδοσης του βιβλίου αυτού γεννήθηκε από τις πιεστικές διδακτικές ανάγκες ενός σύγχρονου εισαγωγικού μαθήματος μικροβιολογίας στα ελληνικά πανεπιστήμια και τεχνολογικά ιδρύματα. Ένα τέτοιο βιβλίο θα πρέπει: (α) να καλύπτει με επάρκεια το εύρος των δραστηριοτήτων που μελετά η σύγχρονη μικροβιολογία. (β) να διατηρείται διαρκώς «συντονισμένο» με τις τελευταίες επιστημονικές εξελίξεις από τη συγγραφική του ομάδα. (γ) να στηρίζει το βασικό κείμενο με υψηλής ποιότητας έγχρωμη εικονογράφηση και (δ) να συμπληρώνει το έντυπο υλικό με ηλεκτρονικά και/ή διαδικτυακά βοηθήματα για τον φοιτητή και τον διδάσκοντα. Η Βιολογία των Μικροργανισμών του Brock πληροί όλες τις παραπάνω προϋποθέσεις και μάλιστα έχει χρησιμεύσει διεθνώς ως ανεκτίμητο βοήθημα σε πολλές γενεές προπτυχιακών και μεταπτυχιακών φοιτητών στις επιστήμες της ζωής, αλλά και επαγγελματιών επιστημόνων. ΒΙΟΛΟΓΙΑ ΤΩΝ ΜΙΚΡΟΟΡΓΑΝΙΣΜΩΝ